अपना साँवरिया खातिर सब कुछ करीहे विनय आनन्द – Anjoria\nअपना साँवरिया खातिर सब कुछ करीहे विनय आनन्द\nविनय आनन्द अपना हर फिल्म के पूरा संजीदगी से लेबे लें आ इहे कारण बा कि ऊ अपना हर फिल्म के सफलता खातिर कवनो सीमा तक जाये के तइयार रहेलें. अब विनय आनन्द तय कड़ले बाड़न कि अपना हर फिल्म के प्रचार खातिर ऊ कुछ दिन निकाल के रखीहें. कहलन कि ऊ हर राज्य में जइहें, ओहजा के दर्शकन से, वितरकन से, सिनेमाघर वालन से बतियइहे. ओह लोग के पसन्द नापसन्द समस्या सब कुछ जाने के कोशिश करीहें आ हर ऊ काम करीहें जवना से भोजपुरी सिनेमा आ उनका फिल्मन के सफलता हाथ लाग सको. कहलन कि उनुका आश्चर्य बा कि भोजपुरी के स्टार लोग अपना फिल्मन खातिर ऊ सब काहे ना करे जवन बालीवुड के स्टार शान से कर रहल बाड़े. आखिर निर्माता हमनी पर अतना खर्च करेला. ओकरा एवज में हमनियो के कुछ जिम्मेदारी बनेला कि ना ? विनय आनन्द त अपना पिछला फिल्म “ननिहाल” ए से एह काम के शुरुआत कर दिहलें बाकिर अब “साँवरिया आई लव यू” खातिर सब कुछ योजना बना के करे के तय कइले बाड़न. काश एहसे दोसरो सितारन के आँख खुलीत !\nदोसरे एह डाँस खातिर निर्माता दिल खोल के खर्च कइले बाड़ी. देखल जाव भोजपुरी सिनेमा के बिजुरिया सीमा सिंह के ई डांस दर्शकन के कतना डँसत बा.\nआखिरी रास्ता में रिंकू के डंका बाजत बा\nमहुआ टीवी पर बिहार के खोज


1024 x 1024 कुशल mousers. torbie बिल्ली का\nअमेरिकी मूल निवासी मेन Coon बिल्ली. torbie बिल्ली के बच्चे. सौंदर्य - 1024x1024 मुफ्त डाउनलोड के लिए वॉलपेपर\n1024 x 1024 कार्यक्षेत्र; 1024*1024. अपार्टमेंट पालतू जानवर - शराबी अजीब बिल्ली के बच्चे. कोमल दिग्गजों. जुनून.\nटैग: पालतू जानवर · मेन Coon बिल्ली राष्ट्र · torbie बिल्ली के बच्चे · maine coon · नस्ल · शराबी बिल्ली का बच्चा पृष्ठभूमि · घर के अंदर जाते · अंगीकरण · मेन Coon बिल्ली व्यक्तित्व · torbie बिल्लियों · सबसे लोकप्रिय बिल्ली नस्लों · torbie बिल्ली · वंडरफुल · बिल्ली संचार · torbie बिल्ली के बच्चे · शराबी बिल्ली पृष्ठभूमि · बिल्ली भाषा · हर्षित · तस्वीरें · 1024 x 1024 · 1024*1024 · 1024x1024 · वॉलपेपर · 1024-1024 · 1024 * 1024 · 1024 - 1024 · 1024/1024


Jio के एगो अउर धमाका! 30 दिन वाला सस्ता प्लान लॉन्च - खबर भोजपुरी\nJio के एगो अउर धमाका! 30 दिन वाला सस्ता प्लान लॉन्च\nरोज मिली 1.5GB डेटा-कॉलिंग\nभारत के सबसे बड़हन दूरसंचार ऑपरेटर Jio एगो अउर शानदार प्लान लॉन्च कइले बा। कंपनी के ई प्लान 259 रुपया के बा। ई कंपनी के calendar month validity (कैलेंडर मंथ वैलिडिटी) प्लान बा। खास बात ई बा कि ई प्लान पूरा एक महीना, यानी 30 दिन के वैलिडिटी के साथ आवत बा। प्लान में यूजर्स के भरपूर डेटा अउर अनलिमिटेड कॉलिंग जइसन सुविधा के लाभ मिलत बा।\nJio 259 Rupees prepaid plan\nरिलायंस जियो के ई प्लान ग्राहकों के रोज 1.5 जीबी डेटा ऑफर करत बा। प्लान में आपके 30 दिन के वैलिडिटी देहल जात बा। ए तरे कुल हाई स्पीड डेटा 45 जीबी हो जात बा। एमें आपके अनलिमिटेड कॉलिंग अउर रोज 100 SMS भी देहल जा रहल बा। एकरे अलावा, जियो ऐप्स के मुफ्त सब्सक्रिप्शनो देहल जात बा।\n2328310cookie-checkJio के एगो अउर धमाका! 30 दिन वाला सस्ता प्लान लॉन्चyes\n“किलकारी” मोबाइल ऐप राख रहल बा गर्भवती महिला आ बच्चन के सेहत के ख्याल


भाजपा के स्टार प्रचारक मनोज तिवारी जमके करत बाडें प्रचार – Anjoria\nभाजपा के स्टार प्रचारक मनोज तिवारी जमके करत बाडें प्रचार\nMay 4, 2014 मनोज तिवारी\nभोजपुरी मेगास्टार आ उत्तर पूर्व दिल्ली संसदीय क्षेत्र से भाजपा उम्मीदवार आ भाजपा के स्टार प्रचारक मनोज तिवारी आजुकाल्हु भाजपा ला जमके प्रचार करत बाड़न. आपन चुनाव खतम होखला का अगिले दिने उत्तर प्रदेश में प्रचार करे निकल पड़लन. फेरु अभिनेता परेश रावल खातिर गुजरात जाके प्रचार कइलन आ भाजपा के प्रधानमंत्री पद उम्मीदवार नरेन्द्र मोदी के नामांकन बेरो वाराणसी में नवहियन के जोश बढ़ावत नजर अइलन मनोज तिवारी.\nलखनऊ जाके भाजपा के राष्ट्रीय अध्यक्ष राजनाथ सिंह ला प्रचार कइलन. वसई आ मुंबई के कांदिवली में प्रचार कइलन. अमेठी में स्मृति ईरानी के प्रचार कइलन. अमेठी में उनका साथे गोवा के मुख्यमंत्री मनोहर पार्रिकरो मौजूद रहले. एह मौका पर पत्रकारन से बतियावत मनोज तिवारी कहलन कि आजु पूरा देश में भाजपा के लहर चलत बा आ सभे इहे कहत बा कि अबकी बार मोदी सरकार !\nजहाँ जहाँ प्रचार करे मनोज तिवारी चहुँपत बाड़न तँहे भारी भीड़ उमड़ पड़त बा उनुका के देखे आ सुने खातिर. दिल्ली के उत्तर पूर्व संसदीय क्षेत्र में मनोज तिवारी के जीत तय मान लिहल गइल बा आ अनेके दिग्गज राजनेता अबहिये से मनोज तिवारी के बधाई देबे लागल बाड़ें.\n(शशिकांत सिंह, रजन सिन्हा)\n‘दिवाना टू’ ला साईन भइली शिखा मिश्रा\n‘लड़ाई’ ओ में लउकी हैदर काजमी के रंगबाजी


अमर सिंह आ संजीव सक्सेना के कड़ी जुड़ गइल – टटका खबर\nअमर सिंह आ संजीव सक्सेना के कड़ी जुड़ गइल\nवोट का बदले नोट का मामिला में दिल्ली पुलिस के अमर सिंह बतवले रहले कि साल २००८ में संजीव सक्सेना उनुकर मुलाजिम ना रहे आ ओकरा से उनुकर कवनो संबंध ना रहे. एह से संजीव सक्सेना के काम के जिम्मेदारी उनुका पर नइखे. पुलिस के सुबूत मिलल बा कि संजीव सक्सेना के बेटा समर्थ के नाम लिखवावे खातिर अमर सिंह दयाल सिंह कॉलेज के प्रिन्सिपल का नामे अपना लेटरहेड पर एगो व्यक्तिगत चिट्ठी लिख के पैरवी कइले रहले आ समर्थ के आवेदन में पता के जगह पर अमर सिंह के सरकारी आवास के पता आ फोन नम्बर दिहल रहे.\nएह सुबूत का बाद अब अमर सिंह संजीव सक्सेना से कवनो संबंध होखे का बात से मुकर ना सकसु. दिल्ली पुलिस तीन अगस्त के सुप्रीम कोर्ट में हलफनामा दे के एह मामिला में का प्रगति भइल बा से बताई.


ⓘ इतवा गाँव, धरहरा, मुंगेर .. सूचना | यह क्या है?\nⓘ इतवा गाँव, धरहरा, मुंगेर ..\nⓘ इतवा गाँव, धरहरा (मुंगेर)\nWikipedia: इतवा गाँव, धरहरा (मुंगेर)\nधरहर, मगर, इतव, इतववधरहरमगर, इतवा गाँव, धरहरा (मुंगेर), मुंगेर जिला के गाँव. इतवा गाँव, धरहरा (मुंगेर),\nमुंगेर जिला के गाँव. इतवा गाँव, धरहरा (मुंगेर) धरहर इतवा गाँव, धरहरा (मुंगेर) इतववधरहरमगर मगर इतव\nइतवा गाँव, धरहरा मुंगेर.\nबगनौलखा गाँव, जमालपुर, मुंगेर, औरैया गाँव, हवेली खड़गपुर, बकरपुर इंग्लिश गाँव, ओरा बगीचा गाँव, धरहरा, बकरपुर गाँव. इतवा गाँव, धरहरा, मुंगेर. इतवा धरहरा, मुंगेर, बिहार स्थित एक गाँव है।. मुंगेर जिला के गाँव इतवा गाँव, धरहरा, मुंगेर. सूचन. मुंगेर जिला के गाँव इतवा गाँव, धरहरा मुंगेर. मिर्जाचक गाँव, धरहरा मुंगेर Owl. मिर्जाचक धरहरा, मुंगेर, बिहार स्थित एक गाँव है।.


Nagin Dhun Pa Kud Kud Ke Nachab (Arvind Akela Kallu Ji) Lyrics – Lyrics in Hindi\nNagin Dhun Pa Kud Kud Ke Nachab (Arvind Akela Kallu Ji) Lyrics\nNagin Dhun Pa Kud Kud Ke Nachab Is Lagan Special Bhojpuri Song Sung By Arvind Akela Kallu Ji & Antra Singh Priyanka. Star Cast In This Video Are Arvind Akela Kallu Ji & Dimpal Singh. This Song Is Released By Wave Music Youtube Channel. It’s Written By R.R Pankaj While Music Given By Raushan Singh.\nNagin Dhun Pa Kud Kud Ke Nachab Lyrics In Hindi :\nअरे पपिया !\nएहिजा का करे आईल बाड़े ?\nमतलब एहि पपिया के पप्पी लेत रहु भुला गईलू ?\nदेखs ! आज हमार शादी बा एहिजा नौटंकी मत करs\nएह बेरा बक्सर आरा एक कs देब !\nअरे बजाव रे !\nहोता हमार शादी का चाहेलs बर्बादी\nजान जाई पियवा तs जियते मुवा दी\nअरे तनिको तs ख्याल करs !\nअरे तोहरा पागलपंथी से हम नाही बाचब\nमउग समझती हो क्या ?\nनाही रोवब नाही टुकुर टुकुर ताकब\nद्वारपूजा में नागिन धून पs कूद कूद के नाचब\nतब तs ठीके बा !\nबेस बढ़ाव रे !\nअरे तनी आरामे से !!\nलेबल हाई कर !\nअरे बुफ्फर फरबs लोग ?\nफुल कर वॉल्यूम फूल कर !\nडीजे डीजे !\nबवाल करईबs का ?\nरुमाल निकाल रुमाल निकाल के !\nचिरई के जान जाए लईका खेलवना !\nरोड पे लोटिया के नाचेंगे !\nई सब कुछो ना करs\nजनि पगलावे के फेरा में परs\nअईसे कठोर जनि बनs\nटूट जाई शादी जान तनिको तू डरs\nमाउगाहावा प्रेमी हई\nना की जहर खायी लेब\nबवाल करईबs ?\nतोरा मरदे से लभ के\nकहानी बताई देब\nअरे जाई के ससुरवा भी\nदिल में तोहे राखब\nअरे तोर भतार ओहिजा से डिलीट कर दी तब ?\nफुक फुक !\nआरामे से तनी !\nअरे नाचे के बा तs नचिहs लेकिन पोल मत खोल दिहs\nकूद कूद के नाचब ! कूद कूद के नाचब !\nबाटे मजबूरी भईल दुरी\nहई नाही एतना हम बुरी\nपापा के मर्जी से होताटे शादी\nकईल बाटे हमरो जरूरी\nढेर दिन मीठी बोलिया पs तोर कलुआ आईल रे\nबाकी एह बेरा साचो में बा ऊ बउराईल रे\nत नईहर आके फेरु तोहके कोरवा में साटब\nआई डोंट लाइक दिस बासी माल !\nअरे आराम से !\nकूद कूद के नाचब ! नाचब !\nवॉल्यूम बढ़ाव !\nअरे तनी रुमाल लेयाव !\nका करी लोग ?\nबवाल कराई का बियाहे में ?\nअरे अभियो से सुधर जा टाइम बा !\nAre Papiya !\nAehija Ka Kare Aail Bade ?\nMatlab Aehi Papiya Ke Pappi Let Rahu Bhula Gailu ?\nDekha ! Aaj Hamaar Shadi Ba Nautanki Mat Kara\nAeh Bera Ara Buxar Ek Ka Deb !\nAre Bajaw Re !\nHota Hamaar Shadi Ka Chahela Barbadi\nJaan Jayi Piyawa Ta Jiyate Muwa Di\nAre Taniko Ta Khayal Kara !\nAre Tohra Pagalpanthi Se Hum Nahi Bachab\nMaug Samajhati Ho Kya ?\nNahi Rowab Nahi Tukur Tukur Taakab\nDwar Pooja Me Nagin Dhun Pe Kud Kud Ke Nachab\nTab Ta Thike Ba !\nBase Badhaw Re !\nAre Tani Aarame Se !\nLabel High Kar !\nAre Buffer Faraba Log ?\nFull Kar Volume Full Kar !\nDj Dj !\nBawaal Karaiba Ka ?\nRumaal Nikaal Rumaal Nikaal Ke !\nChirayi Ke Jaan Jaye Laika Khelawana\nRoad Pe Lotiya Ke Nachenge !\nE Sab Kuchho Na Kara\nJani Pagalawe Ke Fera Me Para\nAise Kathor Jani Bana\nToot Jayi Shadi Jaan Taniko Tu Dara\nMaugahawa Premi Hayi\nNa Ki Jahar Khayi Leb\nBawaal Karaiba ?\nTora Marade Se Love Ke\nKahani Batayi Deb\nAre Jayi Ke Sasurawa Bhi\nDil Me Tohe Rakhab\nAre Tor Bhatar Ohija Se Delete Kar Di Tab ?\nFuk Fuk !\nAarame Se Tani !\nAre Nache Ke Ba Ta Nachiha Lekin Pol Mat Khol Diha\nKud Kud Ke Nachab ! Kud Kud Ke Nachab !\nBaate Majburi Bhail Duri\nHayi Nahi Aetna Hum Buri\nPapa Ke Marji Se Ho Taate Shadi\nKail Bate Hamro Jaruri\nDher Din Mithi Boliya Pa Tor Kaluwa Aail Re\nBaki Aeh Bera Sacho Me Ba U Baurail Re\nTa Naihar Aake Feru Tohke Korwa Me Saatab\nI Don’t Like This Basi Maal !\nAre Aarame Se !\nKud Kud Ke Nachab ! Nachab !\nVolume Badhaw !\nAre Tani Rumaal Leyaw !\nKa Kari Log ?\nBawaal Karayi Ka Biyaahe Me ?\nAre Abhiyo Se Sudhar Ja Time Ba !


राज्यसभा चुनाव : जया बच्चन सपा उम्मीदवार के तौर पर परचा दाखिल कइली – टटका खबर\nलखनऊ 09 मार्च (वार्ता). राज्यसभा चुनाव में समाजवादी गोल के उम्मीदवार जया बच्चन आजु आपन परचा दाखिल कर दिहली.\nविधानभवन के सेंट्रल हाल में जया बच्चन के परचा दाखिल करत घरी पार्टी अध्यक्ष अखिलेश यादव के सांसद पत्नी डिंपल यादव, किरणमय नंदा, अभिषेक मिश्रा आ राजेंद्र चौधरी के अलावे सुब्रत राय सहारा मौजूद रहलें.\nपरचा दाखिल कइला का बाद जया बच्चन सपा गोल के आलाकमान आ सरंक्षक मुलायम सिंह यादव ला आपन आभार जतवली. कहली कि एक बेर फेरु उनुका पर विश्वास जतावे ला ऊ सपा नेतृत्व के शुक्रगुजार बाड़ी.\nगोल के बड़का नेतन का जगहा उनुका मिलल तरजीह के सवाल पर जया बच्चन कहली – का हम सीनियर ना हईं ?\nजाने जोग बा कि अखिलेश यादव के नेतृत्व वाली सपा विधानसभा में 47 सीटन पर काबिज बिया आ एह लिहाज से एकरा राज्यसभा के एके गो सीट मिल सकेला. हालांकि ओकरा लगे दस गो भोट अधिका बा जवन दोसरका सीट के दावेदार ला इस्तेमाल होखी. ओहमें बसपा के 19, कांग्रेस के सात आ रालोद के एगो विधायक के जोड़ दीहल जाव त विपक्ष एगो सूट अउरिओ जीत सकेले आ एह सीट ला बसपा के भीमराव अम्बेदकर दावेदार हो गइल बाड़ें.\nराज्यसभा में फिलहाल सपा के छह गो सांसद रहले हँ. अब नरेश अग्रवाल, किरणमय नंदा वगैरह के कार्यकाल दू अप्रैल के पूरा हो जाई. आठ गो सीट अबकी भाजपा का खाता में पड़ें वाला बा.\nओह आठ सीट ला केन्द्रीय वित्त मंत्री अरूण जेटली समेत बाकी उम्मीदवार सोमार का दिने आपन परचा दाखिल कर सकेलें. ई आठो आ सपा के जया बच्चन निर्विरोध चुना जइहें. एके सीट ला जोर आजमाइश होखे जा रहल बा अगर एगारहवां उमीदवार आपन परचा दाखिल कर दिहलसि त.\nपरचा दाखिल करे के आखिरी तारीख 12 मार्च बा. आ नाम वापसी के 15 मार्च. अगर जरुरी भइल त 23 मार्च के भोट करा के ओही दिने साँझ के परिणाम आ जाई.\nTags: जया बच्चन, राज्यसभा चुनाव


नीलिमा सिंह अपना "ठोक देब" फिलिम के शूटिंग पूरऽवली – Anjoria\nअबले रउवा सभे मरद विलेन त खूब देखले होखब बाकिर औरत विलेन कमे देखे के मिलेला. अब भोजपुरी फिलिम “ठोक देब” में एगो विलेन बन के परदा पर आइल नीलिमा सिंह अपना प्रभावशाली किरदार से जइसन दहशत पसारत बाड़ी से देखे जोग बा.\nसिनेमा भोजपुरी आ छोटको परदा पर नीलिमा सिंह के उनका सशक्त अभिनय खातिर जानल जाला आ एह फिलिम के देख रउवो मानब उनका अभिनय कौशल के.\nनीलिमा सिंह के मजगर काम देख रउवो कहब कि “वाह! सभकर हवा निकाल दिहलि”. फिलिम जल्दिए रिलीज होखे वाली बिया.


‘पागल प्रेमी | CinemaBhojpuri.in\n- Tagged: ‘पागल प्रेमी\t- no comments\tबिहार में हंगामा मचवला क बाद ‘पागल प्रेमी’ अब मुंबईओ में डंका बजावे आ गइल. एहिजा एकर पहिला शो देखे वालन के लमहर लाइन सबेरही से लागल रहे आ लोग ‘पागल प्रेमी’ देके ला पगलाइल रहुवे. फिलिम ‘पागल प्रेमी’ देखला क बाद बाहर निकलत दर्शकन का चेहरा पर एह बात…\n- Tagged: विनय आनन्द, ‘पागल प्रेमी\t- no comments\tपिछला हफ्ता रिलीज फिल्म “पागल प्रेमी” बिहार में सुपर डुपर हिट साबित भइल बिया. सुपर स्टार विनय आनंद आ नंबर वन खलनायक संजय पांडे के जबरदस्त टक्कर से भरल निर्माता नवीन सिंह आ निर्देशक अजय कुमार के फिल्म ‘पागल प्रेमी’ देखे खातिर एह गरमियो में सगरी सिनेमा घरन पर हाउसफुल…\nMay 11, 2012 - इण्डस्ट्री न्यूज, कलाकार, फिल्म\n- Tagged: अजीत आनन्द, विनय आनन्द, ‘पागल प्रेमी\t- no comments\tनिर्माता नवीन कुमार सिंह, निर्देशक अजय कुमार आ विनय आनंद स्टारर फिल्म ‘पागल प्रेमी’ बिहार में 18 मई के रिलीज होखे वाला बा. फिल्म में भोजपुरी सुपर स्टार विनय आनंद आ अजीत आनन्द नायक का भूमिका में, संगीता तिवारी आ श्रीकनकनी नायिका का भूमिका में, आ संजय पांडे खलनायक के…\n- Tagged: ‘पागल प्रेमी\t- no comments\tभोजपुरी सिनेमा के टटका फिल्म ‘पागल प्रेमी’ के संगीत भारते ना, सात समुंदर पार अनेक देशन में सुनल जा सकेला. काहे कि एकर संगीत जानल मानल संगीत कंपनी ‘वर्ल्ड वाईड रिकार्ड्स’ एकही साथ पूरा दुनिया में पिछला दिने जारी कइलसि. आनलाइनो एकरा गाना के इंटरनेट से खूबे डाउनलोड कइल जा…\nApril 22, 2012 - कलाकार, फिल्म\n- Tagged: विनय आनन्द, संजय पांडे, ‘पागल प्रेमी\t- no comments\tआजु के भठियारा सिस्टम में अझुरा के एगो बाहुबली का इशारा पर अपराधी बनल “पागल प्रेमी” विनय आनंद आ बाहुबली रणवीर सिंह बनल संजय पांडे सिनेमा का परदा पर आपन आपन बादशाहत देखइहें. फिल्म में विनय आनन्द आ संगीता तिवारी के मुख्य भूमिका बा आ खलनायक नंबर वन बाड़े संजय…\nApril 16, 2012 - गीत संगीत, फिल्म, फिल्मकार\n- Tagged: राजेश गुप्ता, संगीत, ‘पागल प्रेमी\t- no comments\tआजु जब बड़का बड़का भोजपुरी फिलिमन क संगीत बिका नइखे पावत ओहिजे निर्माता नवीन कुमार सिंह आ निर्देशक अजय कुमार के विनय आनंद स्टारर फिल्म ‘पागल प्रेमी’ के संगीत मुंहमांगा दामपर बिका गइल. ‘पागल प्रेमी’ क संगीत अधिकार खरीदलसि वर्ल्ड वाईड्स रिकार्ड नामके संगीत कंपनी. ई खबर भोजपुरी सिनेमा जगत…\nMarch 29, 2012 - कलाकार, फिल्म\n- Tagged: विनय आनन्द, ‘पागल प्रेमी\t- no comments\tभोजपुरी सुपर स्टार विनय आनन्द एह घरी अपना फिल्म ‘पागल प्रेमी’ ले के बहुते सुर्खियन में बाड़े. निर्माता नवीन कुमार सिंह आ निर्देशक अजय गुप्ता के एह फिल्म के सबही चरचा करत बा भोजपुरी वर्ल्ड में. फिल्म में विनय आनंद के नायिका बाड़ी संगीता तिवारी. एह फिल्म खातिर विनय आनन्द…\n- Tagged: ‘पागल प्रेमी\t- no comments\tनिर्माता नवीन कुमार सिंह आ निर्देशक अजय गुप्ता के फिल्म ‘पागल प्रेमी’ अइसन भोजपुरी फिल्म हवे जवना के देखला का बाद तारीफ करे के शब्द कम पड़ जाई. एहमें विनय आनन्द अपना भूमिका के पूरा ग्लोरिफाई कइले बाड़न आ एह फिल्म में उनुकर अदाकारी बेमिसाब बा. ई कहना बा ओह…\nMarch 11, 2012 - फिल्म, फिल्मकार\n- Tagged: अजय कुमार, ‘पागल प्रेमी\t- 1 comment\tभोजपुरी इंडस्ट्री में अनेके लोग भेंटा जाई जिनकर कैरियर के शुरूआत त हिंदी फिलिमन से भइल बाकिर आजु भोजपुरी इंडस्ट्री के चहेता बनल बाड़े. एही में से एगो निर्देशक हउवन अजय कुमार. पटना (बिहार) के रहेवाला अजय कुमार जब साल 2002 में मुंबई अइले त डायरेक्टर अजय मेहरा के एसोसिएट…\nMarch 1, 2012 - कलाकार, फिल्म\n- Tagged: विनय आनन्द, ‘पागल प्रेमी\t- no comments\tमौजूदा भठियारा सिस्टम पर बनल भोजपुरी फिल्म ‘पागल प्रेमी’ भोजपुरी संस्कार, रीति रिवाज से भरपूर नीमन आ स्वस्थ मनोरंज देबे वाली फिलिम बनल बिया. अइसन दावा ओह लोग के बा जे एकर फर्स्ट लुक देखल. फिल्म ‘पागल प्रेमी’ में भोजपुरी सुपर स्टार विनय आनंद अउर अजीत आनन्द नायक का भुमिका…\nFebruary 23, 2012 - इण्डस्ट्री न्यूज, फिल्म\n- Tagged: ‘पागल प्रेमी\t- no comments\tभोजपुरी वर्ल्ड में एह घरी फिल्म ‘पागल प्रेमी’ के चरचा बा. अनेके बड़का वितरकन के दिलचस्पी एह फिलिम में लागल बा. एह खातिर निर्माता नवीन कुमार सिंह आ निर्देशक अजय कुमार अपना फिल्म के प्रचार खातिर एकरा प्रचारक शशिकांत सिंह अउर रंजन सिन्हा का साथे मिल बइठ के योजना बनवले…\nFebruary 17, 2012 - फिल्म, फिल्मकार\n- Tagged: नवीन सिंह, ‘पागल प्रेमी\t- no comments\tनिर्माता नवीन कुमार सिंह के अजय कुमार निर्देशित नइकी फिल्म हवे ‘पागल प्रेमी’. वइसे त नवीन कुमार का बर्बिल (उड़ीसा) में आयरन के बिजनेस बावे, लेकिन शुरुए से कला आ फिल्मी रुझान उनुका के फिल्म निर्माण में खींच ले आइल. निर्देशक अजय कुमार का साथे मिलके एगो नया सोच का…


नेता जी के अनन्य सहयोगी – महंथ धनराज पुरी – Hum Bhojpuria\nनेता जी के अनन्य सहयोगी - महंथ धनराज पुरी\nनेता जी के जिंदाबाद के नारा गुंजल आ उहां के मंच पर अइनी। भीड़ हर्ष आ जोश के अतिरेक में चीखे लागल आ " नेता जी जिन्दाबाद , भारत माता के जय , वन्देमातरम " के नारा लागे लागल ।\nनेता जी के नस - नस में गरम लावा दौउडावे वाला भाषण शुरू भइल । बीच - बीच में लोग के जोश ना माने आ जिंदाबाद , वन्देमातरम के नारा गूंजे लागे ।\n" तुम मुझे खून दो , मैं तुम्हे आजादी दूंगा ।"\n" तुममें से कौन देश की आजादी के लिये अभी इसी मंच पर मुझे खून देगा ?"\nभीड़ में सन्नाटा छा गइल आ सभे एक - दूसरा के मुंह देखे लागल ।\nताले , पीछे से भीड़ के चीरत एगो हट्ठा - कट्ठा नौजवान आगे अइलन आ सीना तान के चिलइले ,\n" हम खून देंगे नेता जी , हम खून देंगे ।"\nनेता जी उ युवक के मंच पर बोलावले आ पीठ थपथपा के नाम पुछलें । उ नौजवान आपन नाम " धनराज पुरी " बतवलें ।\nबिहार के वर्तमान पश्चिमी चंपारण जिला के रामनगर प्रखंड स्थित सिकटा - बेलवा गांव के " महंथ धनराज पुरी " के नेता जी ओकरा बाद कबो ना छोड़नी ।\nप्राप्त जानकारी के अनुसार जब नेता जी अंगरेजन के आँखी में धूल झोंक के कलकत्ता से पलायन कईनी त महंथ जी के सिकटा - बेलवा स्थित घर पर आपन कुछ विश्वस्त सहयोगी लोग के साथ रात्रि में कुछ समय खातिर आइल रनी । नेता जी के साथे महंथ जी के ओ समय के बड़ी पुरान फोटो मिलल बा जेमें नेता जी के साथे महंथ जी खड़ा बानी ।\nनेता जी जब आपन पार्टी " फारवर्ड ब्लॉक " बनवनी त महंथ धनराज पुरी जी के पार्टी के राष्ट्रीय उपाध्यक्ष बनवनी । नेता जी के देश से पलायन आ गुमनाम हो गइला तक महंथ जी सक्रिय रूप से " फॉरवार्ड ब्लॉक " पार्टी के क्रिया कलाप में रहनी आ गुप्त रूप से देश के आजादी खातिर काम कईनी ।\nसन 1938 - 40 के दौरान जब साहित्यिक आ काव्यात्मक अभिव्यक्ति पर भी ब्रितानी हुकूमत के पहरा रहे , महंथ जी रामनगर में एगो विराट कवि सम्मेलन के आयोजन कईनी जेमे देश भर के क्रांतिकारी कवि लोग आइल रहे । महंथ जी उ कवि सम्मेलन में आपन " ओस " नामक काव्य - संकलन एगो कविता पढ़ले रनी , जेकर कुछ पंक्ति बा ,\n" डमरू आज बजे , वीणा न बजाएं\nपहुँच जाए ".\nमहंथ जी चंपारण में पहिला बार कविता के माध्यम से क्रांति के बिगुल फुकले रनी जेकर आंच ब्रितानी हुकूमत तक पहुँच गइल । महंथ जी भूमिगत हो गइनी । अंगरेज उहां के पकड़ पवलsस कि ना , एकर कौनो पुष्ट प्रमाण नइखे उपलब्ध हो सकल लेकिन अंत - अंत तक उहां के अंग्रेजन के आंख के किरकिरी बनल रनी ।\nमहंथ जी नेता जी के लागातार सम्पर्क में रहनी आ अपुष्ट सूचना के अनुसार कुछ समय तक " आजाद हिन्द फ़ौज " के अति गोपनीय शाखा ख़ातिर बर्मा ( वर्तमान म्यांमार ) में भी रहनी ।\nदुर्भाग्य से उहां के कौनो चिट्ठी - पत्री भा दस्तावेज उहां के वारिस लोग सहेज के ना रख सकल । जौन फोटो भी उपलब्ध भइल उ बहुत हीं खराब अवस्था में बा ।\nमहंथ जी के " इला " खण्ड काव्य उहां के मशहूर किताबन में बा ।\nउहां का आदि कवि महर्षि वाल्मीकि के आश्रम के खोज कईनी आ उहें के शोध आ अथक प्रयास से वर्तमान पश्चिमी चंपारण के काश्मीर " भैसालोटन " के नाम " वाल्मीकिनगर " पड़ल । ये खातिर महंथ जी के बहुत भाग - दौड़ आ लिखा - पढ़ी करेके पड़ल ।\nजंगल में भ्रमण के दौरान सीमावर्ती नेपाल के घनघोर जंगल में उहां के एगो आश्रम जइसन जगह पवनी , जहां यज्ञशाला , हवन कुंड , कुंआ , प्राचीन काला पत्थर के मूर्ति आ अनेक अइसन प्रमाण पवनी जे उ स्थान के महर्षि वाल्मीकि के आश्रम सिद्ध करत रहे जहां सीता माता रहल रनी । ये खातिर महंथ जी बहुत सा प्राचीन ग्रन्थ आ साहित्य के अध्ययन कईनी आ आपन शोध के सम्बंध में दु गो किताब लिखनी , " महर्षि वाल्मीकि का आश्रम कहां था ?" आ " वाल्मीकि आश्रम - वाल्मीकि नगर " ।\nउहां के प्रयास रंग लाइल आ 14 जनवरी ' 1964 के " भैसालोटन " के नाम सरकारी आ आधिकारिक स्तर पर " वाल्मीकिनगर " हो गइल । एकर घोषणा बिहार के तत्कालीन राज्यपाल स्व. अनंत स्थानम आयंगर , नेपाल नरेश आ दुनु देश के अधिकारियन के उपस्थिति में भइल । वाल्मीकि आश्रम के भी महर्षि वाल्मीकि के आश्रम के रूप में मान्यता मिलल आ आज देश भर के लोग वाल्मीकिआश्रम के देखे आवेला ।\n" शहीदों के चिताओं पर लगेंगे हर बरस मेले ,\n5- उच्छ्वास ( रचना - संग्रह )\n« सन्तावन के गदर आ बाबू कुँवर सिंहडाकटिकट में शेरशाह »


अंजन अगिला पीढ़ी के भोजपुरी चैनल होखी, कहलन मनजीत हंस | CinemaBhojpuri.in\nअंजन अगिला पीढ़ी के भोजपुरी चैनल होखी, कहलन मनजीत हंस\nSeptember 14, 2012 - इण्डस्ट्री न्यूज, टीवी शो\n- Tagged: अंजन टीवी\t- no comments\tहालही में शुरू भइल भोजपुरी के मनोरंजन चैनल अंजन टीवी का बारे में बतियावत ओकर मुख्य कार्यकारी अधिकारी मनजीत हंस\nअपने के चैनल बाकी भोजपुरी चैनलन से कवना मायने में अलगा बा?\nअंजन टीवी अगिला पीढ़ी के चैनल हवे जहाँ बढ़िया गुणवत्ता वाला मनोरंजक कार्यक्रम पेश कइल जाई. एहिजा चुनिन्दा कार्यक्रम पेश कइल जाई जवन एकरा के दोसरा चैनलन से अलगा बनाई.\nभोजपुरी मनोरंजन चैनल कवना वजह से शूरू कइनी?\nदेश के आबादी में एगो बड़हन हिस्सा बा भोजपुरी भाषियन के आ ई लोग विदेशो में पसरल बा. एह लोग के बढ़िया मनोरंजन परोसे ला अंजन टीवी के शुरूआत कइल गइल बा आ एकरा माध्यम से भोजपुरी मनोरंजन का क्षेत्र में एगो क्रांतिकारी बदलाव ले आवे के योजना बा अंजन टीवी के.\nअंजन टीवी के लोगो, प्रतीक चिह्न, का बारे में कुछ बताईं.\nएह प्रतीक चिह्न में तीन गो आँख तीन रंग में बनावल बा. ई तिसरका आँख भोजपुरिया दर्शकन के ओकर मनचाहा कार्यक्रम परोसे खातिर बा. हमनी के मकसद अपना दर्शकन का जिनिगी में मनोरंजन के नया रंग घोले के बा.\nएकर वितरण के योजना कवना तरह से बनावल बा?\nएकरा के पूरा देश में वितरित करे के योजना बा बाकिर खास धेयान उत्तर भारत के यूपी, बिहार, झारखंड, उत्तराखंड, मध्यप्रदेश, पश्चिम बंगाल आ राजस्थान पर रही.\nकार्यक्रम के आधार का रही?\nचैनल समहर मनोरंजन परोसे वाली बा जहाँ यात्रा, भोजन, स्वास्थ्य, संगीत, सिनेमा, आध्यात्म, सोप, फैशन आ परिवार से जुड़ल कार्यक्रम देखावल जाई. अधिकतर कार्यक्रमन के जजमानी, एंकरिंग, भोजपुरी मनोरंजन के बड़हन सितारा करीहें. हर शो देखे वाला के दिल, दिमाग आ आत्मा के तोस दी.\nएह कार्यक्रमन के कवना दर्शक वर्ग पर केन्द्रित कइल जाई?\nवइसे त कार्यक्रम अइसन रहीहें सँ कि हर दर्शक के भरपूर मनोरंजन मिल सको आ जिनिगी के हर पहलू के उजागर कइल जाव बाकिर खास धेयान पचीस से पैंतालिस बरीस के दर्शकन पर रही. अंजन के कुछ खास शो का बारे में बताईं?\n“इकरारनामा” एगो अइसन बतकही शो होखी जहाँ परिवारन के जोड़े का दिसाईं जोर रही आ आपसी नाता पोढ़ करे पर जोर दिहल जाई. अंजन के हर शो में दर्शकन के उत्साहित करे के कोशिश होखी, परिवार आ हीत मीत से जोड़े के काम कइल जाई.\nअंजन पर दर्शकन के सीधा भागीदारिओ वाला कुछ कार्यक्रम होखी का?\nहँ. “होम मिनिस्टर” में एह शो के जजमान दर्शकन का घरे जइहें आ घर के बहु से उनुका जिनिगी के कुछ हसीन पल क बारे में बतियइहें. फेर “हमार गाँव” बा जवना के जजमान गाँवन के सफर पर निकलल करीहें आ “आपन कैंपस” शो के जजमान कॉलेज परिसर जा जा के ओहिजा के विद्यार्थियन साथे नाच, गाना, गेम वगैरह के मनोरंजन कार्यक्रम परोसल करीहें. एह कार्यक्रम में शामिल होखेवालन के कुछ बढ़िया उपहारो दिहल जाई.\n(उदय भगत से भइल बातचीत का आधार पर)\nमिलत जुलतमनोज भावुक अंजन टीवी से जुड़लन (3)बढ़िया कार्यक्रम दिहल हमनी के कोशिश रही – बतवली रजनी सिंह (3)सीमा सिंह समाँ बान्ह दिहली (2)यह ले अपनी लकुटि कमरिया, यह ले अपनी सोटी (2)अंजन के रोड शो में अंजना के जलवा (2)To the official site of Related Posts via Taxonomies.\tLeaveaReply Cancel reply


चिठी लिखल केहु सही कइल केहू … – Anjoria\nAug 19, 2013 भोजपुरी, लस्टम पस्टम\nसबेरे सबेरे राम चेला बतवले कि ठठपाल पांड़े के दुअरा पर मार लोग बिटोराइल बा आ पंचइती हो रहल बा. बाबा तुहूं चलऽ. बात का बा? लस्टमानंद सवचले. रामभरोसे बतवले कि ठठपाल के बेटिया भकजोगनी के केहु लभ लेटर लिखले बा ओह पर फेंकू के बेटा गुडुआ के दस्तखत बा आ ऊ कहऽता कि ऊ त सही कइलहीं नइखे.\nत के कइले बा? गुडुआ कहऽता कि पप्पू कइले बाड़े. एही पर झोंझ लागल बा. बाबा चप्पल चटकावत ठठपाल के दुअरा जा चंहुपले. ओहिजा के नजारा दोसरे रहे. पता लागल कि दुअरा पर चिठी गिरल रहे आ पांड़े उठा लिहले, भगजोगनी के हाथ ना लागल. अब ओहपर गुडुआ के सही रहे त उहे धराइल आ जब पांड़े घघोटले त गुडुआ कहऽ ता कि उ नइखे सही कइले. हम पढ़े लिखे से फरका रहेनी त चिठी काहे लिखब?\nपांड़े चिलइले, त ई के लिखले बा ? तोहार परान गुडु!\nना ई हम नइखी कइले. ई सही त पप्पू कइलें हँ. अपना दिल के अरमान पूरा करे खातिर चिठी लिखले आ हमरा नांव से सही क दिहले. अइसन लेटर लिखल हमार पालिसी ना ह.\nएकरा बाद पप्पू धरइले. पांड़े चटकन उठवले लेकिन रोकि लिहले. कहले का रे अपने चिठी लिखेले आ बेचारा गुडुआ के नांव से सही क दे ले?\nपप्पू डेरा गइल कि अब त पिटाई होई. लगलस घिघियाये, ना ए पंडी जी, चिठिया त हमही लिखनी लेकिन सही हमरा सामने गुडु कइले. अब पप्पू के लोग मार-मार कइले बा आ गुडु मोका देखि के भाग चलल. बाद में भगजोगनी गुड्डु से बोले से इंकार क दिहलस, कि जब चिठिये नइखऽ लिखले त बातचीत कइसन. अब गुडु सफाई दे तारे भगजोगिनी से कि ‘परेम असली बा चिठी नकली होला से का होई!’ अरे पिटइला के डर से नीमन नीमन लोग भाग चलेला.\nबाबा लस्टमानंद ई सब देखि के कहले ई त लइका हउवन सँ. इहे हाल अपना देस के सांसदो लोग के बा. कई दर्जन सांसद ओबामा के चिठी लिखल कि मोदी जी के वीजा ना दिहल जाउ. अब ऊ चिठिया पकड़ा गइल त एक जाना सांसद कहऽतारे कि, हो, ई त हमार सही ना ह। अपना देश के माननीय सांसद लोग ना जाने काहे अमरीका के आगे घिघियाता ? लाजो नइखे लागत. एक जाना कहऽतारे कि चिठी त लिखाइल ह पर सही नइखी कइले. दोसर कहऽता कि हमरा सामने सही कइले बाड़े. चिठी पकड़इला पर त नीमन नीमन लोग मुकर जाला कि हमार ना ह. अब यदि गुडुआ मुकर गइल त का भइल?\n3 thought on “चिठी लिखल केहु सही कइल केहू …”\nkrishna singh sisodiya ,SISWAN DIST.SIWAM says:\nRAWAR PHONE. NO.KA HAWE\nKekar phone number khojat baani Krishna jI?


बतकुच्चन – २३ – Anjoria\nबतकुच्चन – २३\nअगस्त 18, 2011 बतकुच्चन\nभोजपुरी में एगो कहाउत कहल जाला कि जबरा मारबो करे आ रोवहू ना देव. कुछ कुछ इहे हाल हो गइल बा देश के. सरकार में शामिल लोग हर तरह के करम कुकरम करे में लागल बा बाकिर केहू के ओकरा खिलाफ मुँह नइखे खोले देत. बाबा रामदेव अइसन कोशिश कइलन त तमाम सरकारी मशीनरी उनुका आ उनुका सहयोगियन का खिलाफ खड़ा हो गइल बा आ ओह लोग के पुरनका खाता खतियान खोल खोल के खोजल जा रहल बा कि कहवाँ का गड़बड़ी बा आ एकरा में केकरा के फँसावल जा सकेला. दोसरा तरह से कहीं त सरकार चाहत बिया कि लोग मुँह पर जाबी लगा लेव. अब ई मत पूछीं कि जाबी का कहाला ? बैलन के जब दौनी में लगावल जाला त ओकनी का मुँह पर एगो कटोरी लेखा जाली बान्ह दिहल जाला जेहसे कि ऊ कुछ खा ना सके. कुछ कुछ वइसने जाबी सरकार लोगन का मुँह पर बान्हल चाहत बिया बाकिर एह खातिर कि लोग का मुँह से बकार ना फूटे. केहू कुछ कह ना पावे सरकार का खिलाफ. संसद के सत्र चल रहल बा आ मनमोहन सिंह चाहत बाड़न कि विरोधी दल का मुँह पर जाबी बान्ह दिहल जाव कि ऊ लोग संसद में उनुका से कवनो सवाल ना पूछ पावे. अन्ना हजारे का मुँह पर जाबी लगावे के कोशिश अलगे चल रहल बा. उनुका के अनशनो करे के छूट नइखे दिहल जात. पुरनका जमाना में जइसे ब्रिटिश हुकूमत गाँधी बाबा के अनशन से डेरात रहुवे कुछ वइसने हाल हो गइल बा सरकार के अन्ना का बारे में. करोड़ो के साम्राज्य सम्हारे वाला बाबा रामदेव के सम्हारल त आसान रहल बाकिर करोड़न दिल पर राज करे वाला अन्ना के सम्हारल ओतने मुश्किल होखे जा रहल बा काहे कि ना त अन्ना का लगे करोड़ो के संपत्ति बा, ना स्विस बैंक में खाता, ना कवनो घपला घोटाला में हाथ. अब अइसनका अन्ना के कइसे सम्हारल जाव इहे चिन्ता सरकार के खइले जात बा. जहिया ले ई बतकुच्चन रउरा सोझा आई तहिया ले बहुत कुछ हो चुकल होखी बाकिर ओकर हम कवनो अन्दाजा नइखी लगा सकत. जब होई तब देखल जाई. अबहीं त बस अतने कहल चाहब कि जवना काम से मुँहे करीखा लागे के अनेसा होखे ओकरा से होखल आमदनी करिया धन कहाले. ओकरा के लाल पियर गेँहूवन वगैरह रंग के ना बतावल जा सके.


अनिरुध जगनाथ के गंगालाभ हो गइल – Anjoria\nजून 4, 2021 अनिरुध जगनाथ, गिरमिटिया मजदूर, बलिया, मॉरीशस\nमारीशस के राष्ट्रपति आ प्रधानोमंत्री रह चुकल अनिरुध जगनाथ के 91 बरीस का उमिर में काल्हु बियफे का दिने गंगा लाभ हो गइल. उनुका सम्मान में भारत सरकार शनीचर का दिने एक दिन के राष्ट्रीय शोक मनावे के एलान कइलसि आ काल्हु शनीचर के राष्ट्रध्वज आधा झुका के फहरावल जाई. काल्हु देश भर में कवनो सरकारी मनरंजन के काम ना होखी.


रंगदारी – टटका खबर\nसाधु यादव पर रंगदारी मांगे के अछरंग\nलालू के सार साधु यादव पर रंगदारी मांगे के अछरंग लगवले बाड़न पटना के बिल्डर अनिल सिंह. उनकर कहना बा कि उनुका के जान से मरवावे के धमकी देत पचास लाख रुपिया के रंगदारी मांगल गइल बा. ओने साधु यादव केस लिखवले बाड़न कि उनुका पर झूठ अछरंग लगा के बदनाम करे के साजिश होखत\nबड़ा बाबू घूस लेत गिरफ्तार, जेल में बंद अपराधी रंगदारी मंगले स\nनिगरानी जांच ब्यूरो आजु बियफे का दिने पूर्वी चंपारण जिला में मोतिहारी के सर्किल कार्यालय के बड़ा बाबू के दस हजार रुपिया के घूस लेत गिरफ्तार क लिहलसि. भोजपुर जिला में आरा केन्द्रीय जेल में बंद दू गो अपराधी एगो ठेकेदार से बीस लाख रूपिया रंगदारी म॓गले बाड़न स. बतावल जात बा कि विधायक रहल\nडीपी ज्वेलर्स से रंगदारी माँगे का मामिला में पाँच गो बदमाश धरइले\nबलिया के मशहूर गहना व्यापारी डीपी ज्वेलर्स से पचास लाख रुपिया के रंगदारी मांगे वाला बदमाशन के बियफे साॅझ के माल्देपुर का नियरा पुलिस ध लिहलसि. एहनी में डीपी के एगो कर्मचारियो शामिल बा जवन सगरी प्लान बनवले रहुवे. एह बदमाशन में जीरा बस्ती के संतोष कुमार सोनी, चितबड़ागांव के अशोक कुमार पांडेय, मिठवार के\nबलिया डीपी ज्वेलर्स से पचास लाख के रंगदारी माँगल गइल\nगँवे गँवे बलियो में अपराधी हावी होखे लागल बाड़े सँ. अब हाल ई बा कि शहर के एगो बड़हन आ प्रतिष्ठित गहना दुकान डीपी ज्वेलर्स के मालिक पिंटू सर्राफ से पचास लाख रुपिया रंगदारी माँगल गइल बा. अपराधियन के बार बार आवत फोन से हलकान हो के व्यापारी थाना में रपट दर्ज करवले बाड़न जहाँ\nरंगदारी मांगे वाला गिरफ्तार\nवाराणसी 06 जनवरी (वार्ता) वाराणसी पुलिस आजु एगो व्यापारी से रंगदारी मांगे वाला हिस्ट्रीशीटर बदमाश के मछोदरी पार्क से गिरफ्तार क लिहलसि. पुलिस बतवलसि कि आदमपुरा के रहे वाला इ बदमाश मनीष सारस्वत इलाके के एगो व्यापारी सागर शर्मा से तीस लाख रुपिया रंगदारी मांगत रहुवे . व्यापारी का शिकायत प पुलिस एह बदमाश के


श्रीराम मन्दिर का खिलाफ शूकर पूत-पूतनियन के नया टूलकिट – टटका खबर\nJun 15, 2021 श्री अयोध्या धाम, श्रीराम मन्दिर, हिन्दू हित\nहिन्दुत्व विरोधी शूकर पूत-पूतनियन एगो नया टूलकिट का हिसाब से बयान बके में लाग गइल बाड़ें. पहिले त हर संभव कोशिश कइलें कि कवनो तरह श्रीअयोध्या धाम में हिन्दुवन के भगवान आ हिन्दुस्तान के ऐतिहासिक पुरुष श्रीराम के मन्दिर ना बन पावे. एह खातिर कांग्रेस आ ओकरा साथे मिल के चलत यूपीए सरकार त भगवान श्रीराम के होखहीं पर सवाल उठावत रहलें. कांग्रेस के बड़का बड़का वकील अदालतन में श्रीराम मन्दिर का खिलाफ लड़ाई लड़लें आ एह सब का बावजूद जब फैसला श्रीराम मन्दिर का पक्ष में आ गइल तब से ई शूकर पूत-पूतनिया कवनो ना कवनो बहाने मन्दिर निर्माण का राह में बाधा खड़ा करे के कोशिश करत गइलें.\nएहमें से कवनो कबो मन्दिर निर्माण का काम में ना त कवनो सहजोग दिहलें ना कवनो चन्दा. बाकिर एह शूकरन के ओह चन्दा के हिसाब जरुर चाहीं. एहनिए के सोचत श्रीराममन्दिर के निर्माण खातिर गैर सरकारी संस्था बनावल गइल. ना त सरकार खुदही एकर निर्माण करवा सकत रहुवे जइसे कि श्रीसोमनाथ मन्दिर के निर्माण करवले रहुवे. ओहू बेरा इस्लामी मानसिकता वाला जवाहर लाल श्रीसोमनाथ मन्दिर का खिलाफ रहलें.\nसवाल उठत बा कि हिन्दुवन के चंदा से हिंदुवन के मन्दिर बने के हिसाब गैर हिन्दू काहें माँगत बाड़ें. कबो ई कवनो मस्जिद भा चर्च के संपतियन के हिसाब मंगले बाड़ें ?\nदोसर जेकरा तीन पुश्त से मजहब के कवनो पता नइखे उहो लोग अब श्रीराम भक्त बन के श्रीराम का काम में रोड़ा अटकावत बाड़ें.\nबाकिर ई सब बस एही चलते हो रहल बा कि हिन्दू एकजुट नइखन. ऊ बहुते ओह लोगन के बयानबाजी का बहकावा में आ जालें जिनकर नाम सुने में त हिन्दू लागेला बाकिर ऊ हिन्दू होलें ना. केजरीवाल, सिंह, गाँधी, तिवारी वगैरह के उपनाम रखले बहुते नेता असल में ईसाई हउवें. हिन्दुवन के एह तरह से बहकावल जा चुकल बा कि ऊ कबो कवनो चाँद मियाँ के पूजा करे लागेलें त कबो ओह सूफी का दरगाह पर चादर चढ़ावे चहुँप जालें जवन पृथ्वीराज चौहान के गिरफ्तार करवावे के साजिश में शामिल रहुवे, जवन हजारन हिन्दूवन के कतल करववलसि, जवन संजोगिता के नंगा कर के मुस्लिम सिपाहियन का सोझा फेंकवा दिहलसि. अउर त अउर हर हिन्दू विरोधी नेता के गोल में एगो बड़हन संख्या में हिन्दू शामिल रहेलें.\nदुख के बात इहो बा कि अब देश के पीएम नरेन्द्र मोदी महात्मा बने का फेर में हिन्दू हित से आँख मोड़ लिहले बाड़ें. ना त बंगाल में हिन्दूवन के जीवन नरक बनावे वाली सरकार चलत ना रहीत.\nश्रीराम मन्दिर के चन्दा पर सवाल उठावे वाला लोग के जबाब सप्रमाण देत निर्माण में लागल संस्था कहले बिया कि सगरी भुगतान ऑनलाइन खाता में कइल जाला. कवनो जमीन के खरीद में कवनो तरह के घोटाला के आरोप हिन्दू जनमानस के बहकावे खातिर कइल जा रहल बा.\nजाने जोग इहो बा कि संजय सिंह नाम के आदमी हिन्दू ना होके कबीर पंथी ह. ओकरा के कबो हिन्दू हित के काम भा बात करत नइखे देखल सुनल गइल. राहुल आ प्रियंका के तीन पुश्त में कवनो हिन्दू ना मिली. ना त फिरोज हिन्दू रहलन ना राजीव, आ सवाल त जवाहरो पर उठेला जवन खुदही अपना के इस्लामी मानसिकता बाला होखे के बात कहले रहुवे.


बिरहा गायक बलेस्सर, जे मायावती से लेके आडवाणी तक पर गइलें गाना - Namaste Lucknow\nबात कहे खातिन गीत-गवनई बहुत पाहिले से बहुत बढ़िया तरीका मानल जात रहल हिय. ओह समय में गा के कहले क एगो तरीका रहे बिरहा. जब टीबी एतना जोर ना पकड़ले रहे. फोन की जगह लोगन के घरे में तार वाला रिसीवर रहे. लोग समय देके फोन करे. आज मतिन ना कि कब्बो बाज गईल. त वोह समय में मनोरंजन क जवन कला समाज में रहलीन सो ओकरा में बिरहा सबसे बढ़िया मानल जाय. अस्सी नब्बे में दुगो नाव बहुत प्रचलित रहे—बलेस्सर आउर रामदेव क. उनहन लोगन की बाद वोयिसन बिरहा क जोड़ी ना बनल. इ दूनो जाने में सामाजिक बदलाव क चुटकी लेत बात करे में ढेर नाम रहे बलेस्सर क.बलेस्सर बिरहा में अईसन नाम रहलन जेकर गायन सूने खातिन शौखीन लोग बीस कोस पैदल चल जाय. ओकर कारन इ रहे की उ कवनो बात के बहुत चुटीला तरीके से कहें. उनके गवले क शुरुआते रहे—-अई रई रई रई रई…..राजनीति से लेके सामाजिक बदलाव तक की विषय पर गवले हवें. मायावती के लेके कुछ अईसन गा दिहले रहलन की बहुत बवाल हो गईल रहे. बाबरी मस्जिद पर गवलन की- ‘फिरका परस्ती वाली बस्ती बसाई न जायेगी, मंदिर बनी लेकिन मस्जिद गिराई न जायेगी, आडवाणी वाली भाषा पढ़ाई न जायेगी’.\nउ पहिले गांव की बियाह आउर बरत-उपवास क गीत गावें. फिर गाँव की घटना पर गावे लगलन. उनकर इ बात गांव के लोगन के जबुन लागे लागल. त उ उहाँ से निकल के थोड़ी दूर बस गईले. लेकिन गावल ना छोड़लन. जब उनकर गावल पहिचान पावे लागल त कुछ अपनी दोस्तन की कहले पर पहिले उ सोशलिस्ट पार्टी खातीन गवलन, फिर कवनो लाल सलाम वाला की चक्कर में पड़ के ओकरा संग्हे हो गईलन. फिर त उनकर कवनो दल ना बचल. कहीं भीड़ जुटावे क जरुरत रहे त नेता उनके बोलवा लेवें. इ कुल की बिच्चा में सबसे बड़हर काम उ इ कईलन की आपन लेखन चालू रखलन. अपना अनुभव से गउलन कि- ‘मोर पिया एम.पी.एमेले से बड़का, दिल्ली लखनउवा में ओही क डंका, अरे बोट बदल देला बोटर क बक्शा.’ एतना गवले की बाद उ अचानक से चुहल करे लगें- ‘समधिनिया क पेट जईसे इंडिया क गेट…/ समधिनिया क बेलना झूठ बोलेला….’\nउ व्यंग में गवलन कि- ‘दुशमन मिले सबेरे लेकिन मतलबी यार ना मिलें, हिटलरशाही मिले मगर मिलीजुली सरकार ना मिले. मरदा एक ही मिले हिजड़ा कई हजार ना मिले.’ लोगबाग़ उनकर गाना सुन के ढेर गंभीर हो जाय, एकरा पहिले उ शुररु कय देवें- ‘अखिया बता रही हैं, लूटी कहीं गयी हैं…..’ उनकर इ गाना आर्केस्ट्रा की संग्हे खूब मशहूर भयल रहे.\nउनकर एगो अईसन गाना रहे जवान सबसे ज्यादा गावल गईल होई.–‘जबसे लईकी लोग साईकिल चलावे लगलीं, तबसे आगे क डंडा ख़तम हो गईल.’ ओह सदी में भोजपुरी गाना सुने वाला लोगन के इ गाना खूब सुने के मिले. चट्टी-चौराहा से लेके सवारी गाड़ी तक में खूब बजे. तब हालत इ रहे की दस-बीस किलोमीटर में चले वाली जीप-मिनी बस में बलेस्सर क बिरहा बजे. चलावे वाला से लेके सवारी तक आनंद लेवें. तब बिरहा मनोरंजन की संग्हे रसूख क पहिचान रहे. जनता शादी/विवह/तिलक/ छठिहार मूर आदि में खूब गवावे.


शास्त्री जी के सादगी के अनगिनत कहानी बा.\nशास्त्री जी भोजपुरिया माटी के लाल रहीं. उहां के जनम मोगलसराय में भइल रहे अउर पढ़ाई बनारस में. एक दिन उहां के भारत के परधानमंतरी बननी.\nLast Updated: October 2, 2020, 6:23 PM IST\nलाल बहादुर शास्त्री जइसन नेक अउर निक नेता देश में ना भइले. नामी गिरामी पतरकार कुलदीप नैयर जी शास्त्री जी के प्रेस सलाहकार रहीं. कुलदीप जी के शास्त्री जी के परछाहीं कहल जातs रहे. जब शास्त्री जी के ताशकंद में प्राण छूटल रहे तs कुलदीपो जी उनके संगे रहीं. कुलदीप जी उनका बारे में बहुत कुछ लिखले बानी. कुलदीप जी कहनाम रहे कि शास्त्री जी जइसन सादगी वला नेता ना ओह घरी रहन ना आज बाड़न. गोविंद वल्लभ पंत के बाद शास्त्री जी गृहमंतरी बनल रहीं. शास्त्री जी के गृहमंत्रालय के भार मिलल तs उहां के पंतजी के टाइम के कुल्ह औफिसरन के बदल दिहनी. लेकिन प्रेस सलाहकार अउर डराइभर उहे रखनी. एह से कुलदीप जी हरमेसा शास्त्री जी के अदब मानत रहीं. शास्त्री जी भोजपुरिया माटी के लाल रहीं. उहां के जनम मोगलसराय में भइल रहे अउर पढ़ाई बनारस में. एक दिन उहां के भारत के परधानमंतरी बननी.\nरोड के किनारा जब शास्त्री जी पियले ऊख के रस\nएक बेर कुलदीप जी शास्त्री जी संगे कार में बइठ के कुतुबमिनार गइल रहीं. उहवां से लौटत घरी रास्ता में शास्त्री जी एक जगे ऊख के रस बेचात देखले. खांटी भोजपुरिया शास्त्री जी लइकाईं में केल्हुआडी के खूब आनंद उठवले रहन. शास्त्री जी, कुलदीप जी से पूछले, ऊख के रस पीयेके बा ? कुलदीप जी जब हुकांरी भरले तs शास्त्री जी कार रोकवा के उतर गइले. इशारा से कुलदीपो जी के उतरे के कहले. दूनो अदमी ऊख के ठेला भीरी पहुंचले. तीन गिलास रस के मंगाहट भइल. शास्त्री जी पहिला गिलास कुलदीप जी के देले, फेन अपने लेले. एकरा बाद शास्त्री जी ठेला वला के कह के एक गिलास कार डराइभर के भेजवा देले. ई देख के कुलदीप जी चिहाइल रह गइले. देश के गृहमंत्री रोड के किनारा खाड़ा होके के ऊख के रस पीयता अउर डराइभर कार में बइठ से माजा से रसविभेर भइल बा. कुलदीप जी, लिखले बाड़े, शास्त्री जी ओह घरी गृहमंत्री रहीं. उ चहिते तs कतना अफसर लोग ऊख के रस ले हाजिर हो जाइत. ना कुछुओ तs एक बोली पs ठेले वला रस लेके दउरल आइत. लेकिन शास्त्री जी अइसन कुछुओ ना कइले. उ खुदे ठेला भिरी चल गइले. आज के समय में का अइसन हो सकेला ?\nजब बेटा चढ़ले सरकारी कार पs तs देवे के परल किराया\nशास्त्री जी सरकारी सुविधा के निजी फैदा उठावे के खिलाफ रहीं. जब उहां के प्रधानमंतरी रहीं तs चढ़े खातिर एम्पाला शेवरले कार मिलल रहे. ओह घरी अइसन नामी कार पs चढ़ल बहुत शान के बात मानल जात रहे. लेकिन शास्त्री जी सरकारी काम के अलावे एह कार के इस्तेमाल ना करत रहीं. एक दिन शास्त्री घरे रहीं. कार हाता में खाड़ा रहे. ई देख के उनकर लइका सुनील शास्त्री जी कार लेके कहीं चल गइले. जब उ लौवटले तs शास्त्री जी अनराज हो गइले. डराइभर के बोला के कहले, रजिस्ट में लिखs कि कार अतना से अतना किलोमीटर निजी काम खातिर चलल. फेन अपना मेहरारू ललिता जी के बलवले अउर कहले कि जतना किलोमीटर कार चलल बा ओकर सरकारी किराया जोड़ के पइसा सरकारी खाता में जमा करा देस. जब ले पइसा जामा ना भइल शास्त्री जी उहां से उठले ना.\nजब शास्त्री जी मरले तs बैंक में ना रहे रोपेया\nकुलदीप जी लिखले बाड़े. शास्त्री जी के गुजरला के बाद जब ऊ ताशकंद से भारत आइले तs कांग्रेस अधयछ कामराज उनका के बोलवले. कामराज बड़हन नेता रहन अउर शास्त्री जी के हाल जनत रहन. उ कुलदीप जी से पूछले, का कुछ रोपेया कौड़ी बा कि जवना से शास्त्री जी के परिवार के खर्ची चल जाव ? कांग्रेस में ई बात मशहूर रहे कि अगर शास्त्री जी के कवनो बात जाने के होखे तs कुलदीप जी से बात करs. कुलदीज जी कहले, बैंक में जवन पइसा बा उ नामे मातर के बा. ओह से घर के खार्चा ना चली. ओह घरी कामराज के चलती रहे. कामराज सरकार के कहले कि अइसन कानून बने जेकरा से पहिले के परधानमंतरी के रहे के घर अउर कुछ पइसा मिल जाए. एकरा बाद कानून बनल तs शास्त्री जी परिवार के कुछ सहारा मिल गइल.\nजब शास्त्री पइसा कमावे खातिर अखबार में लिखले लेख\nकांग्रेस अधयछ कामराज के कहला पर कांग्रेस के सभ उमिरदार मंतरी लोग पद छोड़ देले रहन. शास्त्री जी के भी मंतरी पद से हटे के पड़ल रहे. एक दिन कुलदीप जी शास्त्री जी के घरे पहुंचले तs देखले कि सब कोठरी अन्हारे बा. कुलदीप जी खोजत खाजत शास्त्री जी भी पहुंचले तs पूछले की ई अन्हार काहे कइले बानी. तs शास्त्री जी कहले, अब मंत्री नइखीं तs कइसे बिजली के बिल जमा कर पाइब. एह से बत्ती बोता के रखले बानी. कुलदीप जी के मोताबिक, एह घरी सांसद के रूप में शास्त्री जी के 500 रोपेया महीना मिलत रहे. कुलदीप जी शास्त्री जी के सलाह देले कि अगर रउआ अखबार में लेख लिखब तs कुछ पइसा भेंटा जाई. शास्त्री भले संस्कृत में डिगरी लेले रहीं लेकिव उहां के अंगरेजियो बहुत बेजोड़ रहे. एकरा बाद शास्त्री जी, हिंदुस्तान टाइम्स, द हिंदू, अमृत बाजार पत्रिका में लेख लिखे लगनी. जवना से उनकर कुछ आमदनी बढ़ गइल. शास्त्री जी के सादगी के अनगिनत कहानी बा. उहां के भले आज दुनिया में नइखीं लेकिन उहां के नाम हरमेसा अमर रही.


इष्ट देव सांकृत्यायन Latest Hindi News इष्ट देव सांकृत्यायन, Taja Samachar - News18 इंडिया\nआज है CM शिवराज का बर्थडे, मुख्यमंत्री होने के बाद भी ये गुण जीत लेता है दिल\nदैनिक जागरण में एसोसिएट एडिटर रह चुके इष्ट देव जी भारतीय संस्कृति के गंभीर जानकार हैं. लोकसंस्कृति उन्हें न सिर्फ प्रिय है बल्कि उस पर गहरी पकड़ भी रखते हैं. धर्म और दर्शन के भी विद्वान हैं. घुम्मकड़ी का शौक है कई संस्मरण भी लिख चुके हैं.\nसंजोग देखीं कि रेणु के पहिचाने बदे हिंदी सलीमा के एतना बड़हन इंडस्ट्री में कुल जमा एक्के जोड़ा आँखि रहल आ ऊ रहल राज कपूर के. उहो रेणु जी के एक्के गो कहानी पर काम क पवले.. तीसरी कसम. अबहिनो जब तीसरी कसम के होस परेले त सलीमा के एक-एक ठो सीन आँखी में नाचे लगे लन. ‘चलत मुसाफिर मोहि लियो रे...’ के धुन काने में रस घोले लगेले....\nइष्ट देव सांकृत्यायनMarch 4, 2021,3:16 pm IST उत्तर प्रदेश, बिहार, झारखंड, भोजपुरी न्यूज़\nकिसान आंदोलन में विदेशी कलाकारों की फरमाइशी कूटनीति गैरजरूरी दखलंदाजी\nनई दिल्ली. भारत (India) जैसे प्राचीनतम एवं अनवरत प्रवहमान सभ्यता तथा भारी जनसंख्या घनत्व वाले देश में हर साल कुल कितने किसान बाढ़ से मर जाते हैं, इसकी जानकारी किसे नहीं है? कौन नहीं जानता कि उड़ीसा के कालाहांडी और उत्तर प्रदेश के बुंदेलखंड में वर्षों तक पड़े अकाल ने ......\nइष्ट देव सांकृत्यायनFebruary 4, 2021,1:40 pm IST blog, ब्लॉग\nBhojpuri Spl:लोकगीत थाती हा, बाजारू अस्लीलता ना.. अभी के गीत में बा गंदगी\nअच्छा ई सोचीं कि अगर समाज खाली सबद के असलील मनले रहत, या कौनो भाव या प्राकृतिक बेग के असलील मनले रहत त एतना निम्मन सामाजिक बेवस्था कहाँ से आइल रहत....\nइष्ट देव सांकृत्यायनJanuary 30, 2021,11:42 am IST मनोरंजन, उत्तर प्रदेश, बिहार, झारखंड, भोजपुरी न्यूज़\nनिजामाबाद के करियरकी माटी के कलाकारी दुनिया भर में ब्लैक पॉटरी के नाम से जानल जाले. माटी के चाक पर चढ़ावे लायक बनौले में ही डेढ़ से दू महीना ले लगि जाले....\nइष्ट देव सांकृत्यायनJanuary 28, 2021,4:30 pm IST उत्तर प्रदेश, बिहार, झारखंड, भोजपुरी न्यूज़\nभोजपुरी विशेष : निजामाबाद - जेके माटी से मिलल अंतरराष्ट्रीय पहिचान\nअंगरेजी में ब्लैक ब्यूटी मतलब स्याह सौंदर्य के बहुत जिक्र आवेला. लेकिन भोजपुरिया इलाका के आजमगढ़ में काला रंग के मिट्टी के बर्तन देखिके अंगरेजी के ब्लैक ब्यूटी साफ दिख जाला. राहुल सांकृत्यान, अयोध्या सिंह उपाध्याय हरिऔध अउर कैफी आजमी जइसन अमर कलमकार पैदा करे वाली इ धरती के ब्लैक पॉटरी कलाकारन के भी दुनिया भर में सम्मान मिलेला. ...\nइष्ट देव सांकृत्यायनDecember 17, 2020,6:10 pm IST उत्तर प्रदेश, बिहार, भोजपुरी न्यूज़\nभोजपुरी विशेष - जानी चुनारगढ़ के इतिहास जहां केहू टिक न पौलस\nचुनारगढ़ के बाबू देवकी नंदन खत्री रहस्यमय किला बना दिहने. चंद्रकांता संतति में एकर जिक्र कइके एहेके आधुनिक युग में मशहूर कइने, लेकिन इ किला के इतिहास अपने आप में कम बड़ रहस्य ना ह....\nइष्ट देव सांकृत्यायनDecember 15, 2020,2:34 pm IST उत्तर प्रदेश, बिहार, भोजपुरी न्यूज़\nआजकल के पढ़ल-लिखल लोग जेके गंवार बुझेलन उहे लोग एहमन सबसे महतपूर्न भूमिका निभाए लन. ओहू में खासकर मेहरारू लोगन. अपने संस्कृति के कई ठो बहुत जरूरी चीज, जौने पर खतरा मडरात हो, ओके उठा के सब रीति-रिवाज में बुन दिहल....\nइष्ट देव सांकृत्यायनOctober 30, 2020,8:15 am IST मनोरंजन, बिहार, भोजपुरी न्यूज़\nबनारस, प्रयागराज और चुनाव के एक संगे देखल जाय त इ एगो त्रिभुज बनेला. एगो अइसन त्रिकोण जौने में तीनों कोण एक से बढ़िके एक बा. खाली भौगोलिक संरचना ही नाहीं, बल्कि साहित्य रचना में भी इहे स्थिति भी. चंद्रकांता संतति अउरी भूतनाथ के कइसे भूलल जा सकेला. इहां महाराज भर्तृहरि या भरथरी चिरनिद्रा में बाने त शानदार किला अउर अद्भुत पत्थर चुनाव के यश चमकावत हवें स....\nइष्ट देव सांकृत्यायनOctober 8, 2020,3:42 pm IST मनोरंजन, बिहार, भोजपुरी न्यूज़\nजौन कबीर पूरी जिनगी कासी में बितवला के बाद अंतिम साँस लेवे बदे मगहर आ गइलन, खाली एह नाते कि इहाँ के बारे में एठे अंधबिस्वास मिटावल जा सके, ओही कबीर के देह के लेके दुनो लड़ि गइले....\nइष्ट देव सांकृत्यायनSeptember 15, 2020,11:18 am IST मनोरंजन, उत्तर प्रदेश, बिहार, भोजपुरी न्यूज़\nगोरखपुर बाबा गोरखनाथ जी के तपोस्थली त हइले ह,आध्यात्मिक चेतना के जोत जरावे वाले कई अउर साधु-संत येह पवित्र भूमि में भइल हवें. सरयू के किनारे से हिमालय के तलहटी तक फइलल येह छेत्र के करमजोगी महापुरखन के समर्पित लेख...\nइष्ट देव सांकृत्यायनSeptember 10, 2020,3:00 am IST मनोरंजन, उत्तर प्रदेश, बिहार, भोजपुरी न्यूज़


सतीश प्रसाद सिन्हा जी के निधन – Anjoria\nकविता खबर साहित्य\nसतीश प्रसाद सिन्हा जी के निधन\nअप्रैल 15, 2021 गीत, नवगीत, भोजपुरी, सतीश प्रसाद सिन्हा\nभोजपुरी गीत नवगीत के बरियार हस्ताक्षर सुप्रसिद्ध साहित्यकार सतीश प्रसाद सिन्हा जी के निधन के खबर पा के मन बहुते दुखी हो गइल.\nसतीश प्रसाद सिन्हा जी के जनम 1 जून 1938 के आरा, भोजपुर में भइल रहे. पटना उच्च न्यायालय में सचिव के पद प रहनी. भोजपुरी आ हिंदी में लगातार लिखत रहनी.\nअपना प्रिय साहित्यकार के लोर भरल श्रद्धांजलि देत परोस रहल बानी सतीश जी के लिखल कविता. ई उहाँ के भेज पइतीं ओकरा पहिलहीं उहाँ के जिनिगी से हरला के खबर पा के मन टूट गइल.\nसतीश प्रसाद सिन्हा\nगीत लिखीं, नवगीत लिखीं\nहारल मन में जीत लिखीं.\nहतिया कइ के छूट गइल\nजे तिरिया के\nबेशरमी से लूट गइल\nओकर करिया करनी\nकरूआ तीत लिखीं.\nघर कतना हर साल\nबाढ़ में डूब गइल\nराहत के चरचा\nकागज पर खूब भइल.\nलिखीं आजु सभ,\nपीड़ा भरल अतीत लिखीं.\nकेहू के बा चिंता\nअपना गद्दी के\nभाषाई चउहद्दी के.\nजात-धरम के केहू\nरोटी सेंक रहल\nसीधा जन पर केहू\nफंदा फेंक रहल.\nराजनीति के कुटिल\nनीति के रीत लिखीं.\nआतंकी बारूद छिपल\nराहगीर के मउअत के\nसभकर जिनिगी आजु\nभइल विपरीत लिखीं.\nकुसुमांचल, अंबेदकर पथ, बेली रोड, पटना- 800014\n(सँझवत पत्रिका के अंक7से)\nभोजपुरी संगम, गोरखपुर के 134 वीं बइठकी


गोरखपुर भोजपुरी संगम’ क 87वीं बइठकी – Anjoria\nमई 15, 2017 87वीं बइठकी, गोरखपुर भोजपुरी संगम\nकाल्हु अतवार का दिने गोरखपुर भोजपुरी संगम’ क 87वीं बइठकी खरैया पोखरा, बसारतपुर, गोरखपुर में स्व.सत्तन जी के आवास पर सम्पन्न भइल.\nएहकर अध्यक्षता सूर्य देव पाठक ‘पराग’ जी आ संचालन धर्मेंद्र त्रिपाठी जी कइलीं. बइठकी में नरसिंह बहादुर चंद जी, सुधीर श्रीवास्तव जी, चंदेश्वर परवाना जी, अकिंचन जी, प्रेम नाथ मिश्र जी, राम समुझ सांवरा जी, जगदीश प्रसाद खेतान जी, रवींद्र मोहन त्रिपाठी जी, आर डी एन श्रीवास्तव जी, बृजेश राय जी, ओम प्रकाश पांडेय आचार्य जी, केशव पाठक सृजन जी, नील कमल गुप्त जी, कुमार अभिनीत जी आ विनीत जी वगैरह लोग हिस्सेदारी कइल.


आजु सोमार का दिने प्रधानमंत्री नरेन्द्र मोदी वाराणसी में दू गो नेशनल हाईवे आ बन्दरगाह के उद्घाटन करीहें.\nएह दुनु हाईवेज के लम्बाई 34 किलोमीटर बा आ एहनी पर 1572 करोड़ रुपिया का खरच भइल बा. बाबतपुर हवाई अड्डा के वाराणसी से जोड़त हाईवे जौनपुर, सुल्तानपुर होत लखनऊ ले जाई. हरहुआ में बनल फ्लाईओवर आ तरना में बनल सड़क उपरी पुल से वाराणसी से बाबतपुर आवे जाए में लागे वाला समय में बचत होखी जवना से पर्यटकन का साथही आमो जनता के सहूलियत होखी. साथही एह मार्ग पर छोट आ मझिला उद्योगने के बढ़न्ती होखे के उमेद बा. एह से रोजगारो में बढ़न्ती होखी आ इलाका के आर्थिक हालात सुधारे में मदद होखी.\nविश्वबैंक के सहयोग से इनलैन्ड वाटरवेज अथारिटी ऑफ इण्डिया के गंगा नदी पर बने वाला चार गो बहुउद्देशीय बन्दगाहन में से पहिलका वाराणसी में बनावल गइल बा. बाकी तीन गो बन्दगाह साहिबगंज, हल्दिया, आ गाजीपुर में बनावल जा रहल बा.


‘कोशी पुत्र’ के भव्य मुहुर्त – Anjoria\nस्नेह मोशन पिक्चर के बैनर में बनत फिलिम “कोशी पुत्र” के भव्य मुहूर्त पिछला दिने पटना में कइल गइल.\nएह फिलिम ले नायक बाड़े उभरत कलाकार सुधीर कमल. एहसे पहिले सुधीर कमल के दू गो फिलिम रिलीज हो चुकल बा. एह फिलिमन के नाम रहे “सजनी पुकारे नदिया किनारे”, आ “जय पंडित”.\n“कोशी पुत्र” के निर्माता विनोद गुप्ता बतवले कि फिलिम प्रेम के संदेश दिही. आजु जब सगर बुराई आ भठियरपन पसरल बा जवना के खतम करे ला हमार “कोशी पुत्र” आवत बाॆ\nमुहुर्त मुख्य अतिथि डीके पाण्डेय के हाथे भइल. एह मौका प मौजूद रहले फिलिम से जुड़ल कलाकार सुधीर कमल, अनमोल आँधी, गुड़िया रानी, उषा, तनीषा, पुनम राठौर, संतोष सांवरिया, अंकिता, उदय राय, सहयोगी अमर विश्वकर्मा वगैरह.\nएकर कहानी लिखले बाड़न अनिल मिश्र बेला आ निर्देशन करीहें इब्रान खान. शूटिंग जल्दिए पटना, कोशी क्षेत्र, मुम्बई, राजगीर, दार्जीलिंग वगैरह जगहन प करावल जाई.


Tag: भिखारी ठाकुर\nभोजपुरी के लोकचितेरा कवि, नाटककार, समाज सुधारक भिखारी ठाकुर के जयंती एह साल उनका गाँवे कवनो समारोह नइखे होखत. पहिला बेर वाराणसी में भिखारी ठाकुर के जयन्ती समारोह आयोजित होखत…\n– विपिन बहार सांच कहीं त भिखारी ठाकुर जइसन महान हस्ती प टीका टिप्पणी करे के अधिकार हमरा जइसन तुच्छ आदमी के नइखे. हम त बस उनका कृतित्व आ व्यक्तित्व…\n– मुन्ना कुमार पाण्डेय (शोधार्थी) “अबहीं नाम भईल बा थोरा । जब यह छूट जाई तन मोरा ।। तेकरा बाद पच्चास बरीसा । तेकरा बाद बीस दस तीसा ।। तेकरा…\nदिसम्बर 9, 2013 Editor\nभिखारी ठाकुर भोजपुर माटी के महान सपूत रहले जे भोजपुरी के सम्मान दिआवे ला बड़हन योगदान दिहलें. भिखारी ठाकुर के गावल हजारों गीत में से बिदेसिया गीत शैली भोजपुरियन का…\nभोजपुरी अभिनेत्री वैष्णवी भिखारी ठाकुर के प्रतिमा पटना में लगावे के माँग कइली\nअक्टूबर 9, 2013 Editor\nभोजपुरी के जानल मानल बाल कलाकार वैष्णवी भोजपुरी अकादमी के नयका अध्यक्ष से माँग कइले बाड़ी कि भोजपुरी के शेक्सपियर कहाए वाला भिखारी ठाकुर के आदमकद प्रतिमा बिहार के राजधानी…\nदिसम्बर 13, 2012 Editor\nभोजपुरी के कालजयी जनकवि आ रंगकर्मी स्व॰ भिखारी ठाकुर के १२५ वीं जयन्ती के शुभ अवसर पर गंगा सरयू सोन के धवल धार के संगम तट पर उनुकर जनमभूमि भिखारीधाम,…


लिट्टी - विकिपीडिया\nभउरी, फुटेहरी, भरुती\nबिहार, झारखंड, उत्तर प्रदेश के पूर्वांचल आ नैपाल के मधेस\nपरोसे के ताप\nगोहूँ के पिसान, सतुआ, साग-सब्जी , मसाला, आ घीव\n3 सांस्कृतिक महत्व आ प्रसिद्धि\nआमतौर पर लिट्टी, भउरी, भौरी, भरुती, आ फुटेहरी एकही चीज हवे आ वर्तमान में सभसे परसिद्ध नाँव लिट्टिये बा। हालाँकि, अभी भी देहाती इलाका सभ में एकरा के भउरी कहल जाला।\nचलन में आजकाल्ह जेवना के लिट्टी कहल जात बा ओके परंपरागत रूप से भउरी या भरुती कहल जाय। लिट्टी त हाथ से थाप के बनावल मोट मोट रोटी के कहल जाय। हालाँकि परंपरागत रूप से जवना मोट रोटी के लिट्टी कहल जाय ऊ भी सादा आटा के या कुछ मसाला भर के भरुई बने आ एह अनुसार मकुनी आ बेर्हईं इत्यादि नाँव से जानल जाले।\nलिट्टी के आमतौर पर बाटी भी कह दिहल जाला, जबकि बाटी एक ठो एकदम अलग सवाद वाली आ अलग क्षेत्र के चीज हवे। बाटी मध्य प्रदेश आ राजस्थान में प्रचलित खाना हवे आ दाल-बाटी-चूरमा पूरा भोजन के नाँव हवे।\nबंगलौर में एक ठो रेस्तरां में लिट्टी तइयार कइल जा रहल बाटे\nलिट्टी देखे में गोल-गोल, देसी घीव में चमकत, सोन्ह सुगंध वाला ब्यंजन हऽ। कही-कही एकरा के चापुटो बनावे के चलन बा आ एकरा के जब बिना सतुआ भरले बनावल जाला तब सादी भउरी कहल जाला। सादी भउरी के एक ठो रूप भीतर से खोंखर भी हवे। सादी भउरी के चिकन या मीट के साथ काफी पसंद कइल जाला। गाढ़ दाल, जेकरा के भोजपुरी क्षेत्र में नकदावा कहल जाल, के साथ भी सादी भउरी खाइल जाला।\nभरुई लिट्टी बनावे खातिर सतुआ में नून, मरिचा, कुछ मसाला आ महीन कटल लहसुन डाल के मीसल जाला। कुछ जगह एकरा के चटकार बनावे खातिर मरिचा के अँचार भी डालल जाला। जब ई मसाला त इयार हो जाला तब एकरा के सानल आटा के कटोरी नियर बना के ओह में भरल जाला आ गोल लोई नियर रूप दे दिहल जाला। अब ई सेंके खातिर तइयार हो जाला। गोईंठा के भउर या कोइला के आँच पर एकरा के सेंक दिहल जाला। परोसे के समय ले गरम रहे एकरा खातिर ओही राखी में तोप के भी रखल जाला। परोसे से पहिले कपड़ा से राखी झार के भउरी पर गरम देसी घीव चोभ दिहल जाला या फिर सीधे घीव में बोर के निकाल लिहल जाला।\nएकर एक ठो दूसर तरीका भाप से पकावल भी हवे। कवनो भदेली आदि बर्तन में रख के पानी डाल के उबाल लिहल जाला फेन कड़ाही में तेल डाल के छान दिहल जाला एह बिधि के बनल लिट्टी चिकनाहट के कारन ओतना लोक प्रिय नइखे।\nएक ठो अन्य तरीका हवे गोल लोई के बना लिहले की बाद तेल में छान के पकावल। ई रूप में बनल भउरी अकसर जतरा के समय साथ ले जाए आ डहरी में खाए खातिर बनावल जाले। बजार में भी बहुत सारी दुकान पर एह रूप में बनल लिट्टी नाश्ता के तौर पर मिल जाले।\nसांस्कृतिक महत्व आ प्रसिद्धि[संपादन करीं]\nलिट्टी-चोखा आज के समय में भोजपुरी क्षेत्र के संस्कृति के पहिचान के रूप में देखल जाये लागल बा। बिहार, झारखंड आ पूरबी उत्तर प्रदेश में जहाँ ई कबो काम चलाऊँ भोजन के रूप में इस्तेमाल होखे या बनावे में आसानी के कारण बनभोज इत्यादि में बनावल जाय, अब ई एह क्षेत्र के लोग के पहिचान के रूप में देखल जाला।\nआमतौर पर टीशन आ बजार में लागे वाला लिट्टी चोखा के ठेला से उप उठ के ई ब्यंजन अब बड़े-बड़े मेला इत्यादि के फ़ूडस्टाल सभ के बीच जगह बना चुकल बाटे। बिबाह भोज में भी ई आजकल दिखाई दे रहल बिया। देश-बिदेश में एकर प्रचलन बढ़त जात बा। परंपरागत बनारसी पिकनिक में लिट्टी एक ठो प्रमुख पकवान के रूप में रहल हऽ। बिहार के राजधानी पटना में भारत के बाहर से आवे वाला लोग लिट्टी के बहुत पसंद करे ला आ इनहन लोग में काफी लोग के त इहाँ आवे के बाद पहिली बेर एह व्यंजन के पता लागे ला। इहे ना ई खाना बिहार के छोट छोट शहर सभ से ले के दिल्ली बंबई आ लगभग हर बड़ भारतीय शहर ले पहुँच बना चुकल बाटे। हाल में एक ठो खबर के मोताबिक झारखंड के एक ठो इंजीनियर जे अमेरिका में नौकरी करे लें उनके बनावल समूह उहाँ प्रयोग के रूप में एकर स्टाल लगावल जे कुछे घंटा में खाली हो गइल।\nलिट्टी आ मुर्गा\nतेल में छानल लिट्टी\nविकिमीडिया कॉमंस पर संबंधित मीडिया लिट्टी (पकवान) पर मौजूद बा।\n↑ "Food and Recipes". Bihar and Jharkhand. पहुँचतिथी 2012-09-05.\n↑ Philip Thangam (1 जनवरी 1993). Flavours From India. Orient Blackswan. पप. 6–. ISBN 978-81-250-0817-0. पहुँचतिथी 28 September 2012.\n↑ Minakshie Dasgupta; Bunny Gupta; Jaya Chaliha (1 जनवरी 1995). Calcutta Cook Book. Penguin Books India. पप. 347–. ISBN 978-0-14-046972-1. पहुँचतिथी 28 September 2012.\n↑ Caroline Trefler (21 June 2011). Fodor's Essential India: With Delhi, Rajasthan, the Taj Mahal & Mumbai. Random House Digital, Inc. पप. 157–. ISBN 978-1-4000-0529-1. पहुँचतिथी 28 September 2012.\n↑ कृष्णदेव उपाध्याय (1991). भोजपुरी लोक संस्कृति. इलाहाबाद: हिंदी साहित्य सम्मलेन, प्रयाग.\n↑ प्रणब चन्द्र राय चौधुरी (1966). बिहार जिला गजेटियर. सुपरीटेंडेंट, गवर्नमेंट प्रेस, बिहार. प. 807. पहुँचतिथी 28 सितंबर 2012.\n↑ Rowlatt, Justin (2016-07-22). "The street food so good it is waved through airport checks - BBC News" (English में). Bbc.com. पहुँचतिथी 2017-01-04.\n↑ विशवनाथ मुखर्जी (2009). बना रहे बनारस. भारतीय ज्ञानपीठ. पप. 133–. ISBN 978-81-263-1713-4.\n↑ "Devotees will be served liitti chokha to Pizza during Prakashotsava". LiveHindustan.com. 2016-12-24. पहुँचतिथी 2017-01-04.\n↑ "श्रद्धालुओं को लुभा रहा बिहार का लिट्टी-चाेखा". www.bhaskar.com. पहुँचतिथी 2017-01-04.\n↑ Khabar, Prabhat. "जश्न में डूबा सासाराम शहर". Prabhatkhabar.com. पहुँचतिथी 2017-01-04.\n↑ Khabar, Prabhat. "नये साल के जश्न में डूबा रहा भोजपुर". Prabhatkhabar.com. पहुँचतिथी 2017-01-04.\n↑ "ncr Food Festival in Delhi 15260205". Jagran.com. पहुँचतिथी 2017-01-04.\n↑ जनसत्ता ऑनलाइन. "Bihari Youth and Employee of Bank of America opened Litti-Chokha stall in US - बैंक ऑफ अमेरिका में वाइस प्रेसिडेन्ट मैनेजर ने अमेरिका में लगाया लिट्टी-चोखा का स्टॉल,2घंटे में ही हुआ आउट ऑफ स्टॉक". Jansatta. पहुँचतिथी 2017-01-04.\n↑ Share on FacebookShare on Twitter. "Xaviers' alumni take litti-chokha to the world - Times of India". Timesofindia.indiatimes.com. पहुँचतिथी 2017-01-04.\n"https://bh.wikipedia.org/w/index.php?title=लिट्टी&oldid=649240" से लिहल गइल\nएह पन्ना पर आखिरी बेर संपादन 11 जनवरी 2019 के 03:06 बजे भइल रहल।


सफलता के गारंटी बन गइली अंजना सिंह – Anjoria\nसिनेमा भोजपुरी के गरम लिट्टी कहाए वाली अभिनेत्री अंजना सिंह के हिट फिलिमन के सिलसिला लगातार जारी बा. हाल ही में बिहार में रिलीज़ भइल मर्द तांगेवाला आ मुंबई में रिलीज़ भइल लावारिस के सफलता से ई साबित हो चुकल बा.\nदूइए साल पहिले रवि किशन संगे भोजपुरिया परदा पर उतरल अंजना सिंह अपना पहिलके फिलिम का बाद कबो पाछे मुड़ के ना देखली आ उनुका खाता में एक का बाद एक ट्रक ड्राइवर, कैसन पियवा के चरित्तर बा, देवरा पे मनवा डोले, दिल ले गइल ओढनिया वाली, एक बिहारी सौ पे भारी, लावारिस जइसन हिट फिलिम शामिल होत गइली सँ. एह फिलिमन में अंजना रविकिशन, निरहुआ, खेसारी लाल आ पवन सिंह जइसन बड़का भोजपुरी सितारन संगे नज़र अइली.\nपिछला हफ्ता रिलीज़ फिल्म मर्द तांगेवाला में उनकर नायक रहलें विराज भट्ट. एहु फिलिम के बिहार में मजगर सफलता मिलल बा.\nअंजना सिंह का लगे फिलिमन के लमहर कतार बा आ करीब हर बनत फिलिम में ऊ बड़का भोजपुरी सितारन संगे शामिल बाड़ी. एह फिलिमन में वर्दी वाला गुंडा, दूध का कर्ज, आंधी तूफ़ान, लहू के दो रंग वगैरह शामिल बाड़ी सँ.


हाउ टू चेंज नाम इन फेसबुक हिंदी में बताये? » How To Change Name In Facebook Hindi Me Bataye - Download the Vokal App\nहाउ टू चेंज नाम इन फेसबुक हिंदी में बताये?...\nक्वेश्चन हाउ टू चेंज नेम इन फेसबुक हिंदी में बताएं तो आपका जो फेसबुक का नाम है उसे चेंज करने की बहुत ही आसान है आपका ऑप्शन है जो फेसबुक ऑप्शन है खुलेगा तो एडिट जो आता है उसमें जाकर के आप अपना जो फेसबुक पर जो नाम है उसको हटा करके दूसरा भी नाम डाल सकते हैं या बिना नाम के भी आप फेसबुक चला सकते हैं उसमें कोई सा भी नाम दे सकते हैं धन्यवाद\nquestion how to change name in facebook hindi me bataye toh aapka jo facebook ka naam hai use change karne ki bahut hi aasaan hai aapka option hai jo facebook option hai khulega toh edit jo aata hai usme jaakar ke aap apna jo facebook par jo naam hai usko hata karke doosra bhi naam daal sakte hain ya bina naam ke bhi aap facebook chala sakte hain usme koi sa bhi naam de sakte hain dhanyavad\nक्वेश्चन हाउ टू चेंज नेम इन फेसबुक हिंदी में बताएं तो आपका जो फेसबुक का नाम है उसे चेंज कर\nफेसबुक से वीडियो डाउनलोड करने का सबसे अच्छा तरीका है झा का वीडियो देख रहेऔर पढ़ें


बिहार के खबर, अतवार 21 अगस्त का दिने – टटका खबर\nबिहार के खबर, अतवार 21 अगस्त का दिने\nबिहार सरकार माध्यमिक शिक्षा मजबूत करे खातिर राज्य में पन्द्रह हजार नया माध्यमिक स्कूल खोले के फैसला कइले बिया. रिटायर्ड होखे वाला शिक्षकन के फेर दू साल खातिर संविदा पर राखल जाई.\nबिहार में मार्च का पहिले डेढ़ लाख शिक्षकन के बहाली कर लिहल जाई.\nबाढ़ के हालात अबहियो खराबे बा. मधुबनी का मधेपुर प्रखंड में तीन सौ घर पानी में डूबल. कोसी आ भुतही बलान के उफनाइल जारी. दरभंगा के कुशेश्वर स्थान में बाढ़ के पानी घुसल. गोपालगंज में गंडक नदी के तेज कटाव. भागलपुर के गोपालपुर, बिहपुर, इस्लामपुर, सुल्तानगंज, सबौर, गौड़ाडीह प्रखंड में बाढ़ के हालात खराब.\nअपना पार्टी के बिहार प्रदेश इकाई के उद्घाटन करे आइल अमर सिंह काल्हु अन्ना हजारे आ नीतीश का खिलाफ बहुते कुछ कहलन. अन्ना हजारे का आन्दोलन से देश में संकट बढ़ जाई आ नीतीश का चलते साम्प्रदायिकता.\nकेन्द्र सरकार बिहार के पन्द्रह गो जिला के देश के बहुते गरीब जिलन का सूची में डललसि. एहन के नाम बा अररिया, दरभंगा, गया, जमुई, कटिहार, लखिसराय, मधुबनी, मुंगेर, मुजफ्फरपुर, नवादा, पुर्णिया, समस्तीपुर, शिवहर, सुपौल, आ वैशाली. अब एह जिला के बीपीएल परिवारन के सस्ता दर पर राशन मिलल करी.\nवामपंथी रुझान वाला इतिहासकार प्रोफेसर रामशरण शर्मा के काल्हु पटना के एगो निजी अस्पताल में निधन हो गइल जहाँ उनुका के चार दिन पहिले भरती करावल गइल रहे.\nआजु जन्माष्टमी ह जवना खातिर धूमधाम से तइयारी चल रहल बा. मंदिर में आजु भजन कीर्तन के खास इन्तजाम कइल गइल बा.\nपूर्वी चंपारण के कोतवा थाना के बेलवा आ बंगरा गाँव का बीच राजमार्ग अठाईस पर एगो ट्रक का चपेटा में आ के दू गो साइकिल सवार कचार के मर गइले.\nगोपालगंज के हथुआ प्रखंड के जिगना जगरनाथ पंचायत के मुखिया आ पंचायत सचिव पर मुकदमा दर्ज भइल बा.\nपूर्वी चंपारण के लखनौता गाँव में बिजली के तार टूट के गिरला से एक आदमी के मौत हो गइल बा.\nरोहतास जिला में बेसी दाम पर खाद बेचे वाला चार गो विक्रेता के लाइसेंस रद्द कर दिहल गइल बा.\nसिवान जिला के नौतन प्रखंड के रहीमपुर गाँव के एकही परिवार के तीन गो लड़िकी के मौत कवनो अनजान बेमारी से हो गइल बा. गाँव में चिकित्सकन के टीम भेजल गइल बा.


नायक ना खलनायक हईं … – Anjoria\nहाथ-पैर सलामत रहे त परदा पर हीरो के कूट-पीट के केहु विलेन बन जाव. लेकिन जब विलेन अपंग होखे आ एकरा बावजूद हीरो के मन में दहशत पैदा हो जाव तब नू भइल असल खलनायकी ! गिरीश शर्मा एगो अइसने विलेन बाड़न जे परदा पर उतरते शो लूट ले जालें. लमहर-चाकर कद-काठी वाला गिरीश शर्मा बने के त हीरोओ बन जइतन बाकिर उनुकर तमन्ना रहे कि लोग उनुका के परदा पर हीरो के पीटत आ पिटात देखसु. आ उनुकर ई तमन्ना पूराइयो गइल.\nफिल्म “प्यार करेंगे पल-पल” से शुरू उनुकर सफ़र 40 पड़ाव का बाद दीपक सावंत के आवेवाली फिल्म “गंगादेवी” ले आ पहुंचल बा. अब ले दर्जनों फिल्मन में काम कर चुकल गिरीश शर्मा के “मल्लयुद्ध” रिलीज होखे वाली बा, त “धमाल कइलस राजा” आ “काली” ले शूटिंग एह घरी जोर पर बा. “भीमा” आ “गंगादेवी” में अपंग बाकिर खूंखार खलनायक बनल गिरीश शर्मा के एगो अउरी तमन्ना ईहो बा कि लोग उनुका के भोजपुरिया मोगेम्बो का रूप में जानसु. माने कि जल्दिये मोगेम्बो के तकिया कलाम बदले वाला बा … “मोगेम्बो खुश भईल”\n(स्रोत : स्पेस क्रियेटिव मीडिया)


टटका खबर अब आवाज का साथे – Anjoria\nफरवरी 14, 2015 टटका खबर, भोजपुरी रेडियो\nभोजपुरिया जगत खातिर एगो बढ़िया सुविधा देत भोजपुरी के आनलाइन न्यूज साइट टटकाखबर डाॅट काॅम पर अब खबर पढ़ियो के सुनावल जात बा. संजोग से ई सुविधा विश्व रेडियो दिवस, 13 फरवरी, का दिनही शुरु भइल बा. बिना कवनो बड़हन तामझाम के एह भोजपुरी खबर वाला साइट से भोजपुरी रेडियो के आनन्द लिहल जा सकेला.\nई सुविधा कइसन लागत बा एहबारे में बतावे के कष्ट करब सभे.


अयोध्या में राममन्दिर केन्द्र सरकार के सपना – टटका खबर\nअयोध्या में राममन्दिर केन्द्र सरकार के सपना\nकाल्हु नोएडा में एगो पत्रकार सम्मेलन में केन्द्र सरकार के पर्यटन आ संस्कृति राज्य मंत्री महेश शर्मा कहलन कि अयोध्या में राममन्दिर बनावे के सपना भाजपा का साथही केन्द्र सरकारो के बा. कहलन कि एह मामिला के चुनाव से जोड़ला के जरूरत ना होखे के चाहीं. देश में त हमेशा कहीं ना कहीं चुनाव होखते रहेला.\nकहलन कि मंदिर के जगहा पर तब तक काम शुरु ना होखी जबले सु्प्रीम कोर्ट से इजाजत नइखे मिल जात. बाकिर मंदिर खातिर पत्थर तराशे के काम में समय लागेला एहीसे ऊ सब काम चलावल जात बा जेहसे कि जब अदालत से फैसला आ जाव त मंदिर बनावे में समय कम लागे.\nएने कुछ दिन से अयोध्या के मंदिर वाली बात चरचा में आ गइल बा. काल्हुवे यूपी सरकार अपना एगो मंत्री के हटा दिहलसि जे कहले रहन कि मुसलमानो लोग के चाहीं कि मंदिर बनावे के काम में हाथ बटावे.\nTags: अयोध्या, राम मंदिर


बबुआ जी वोटवा मांगेले खटिया बिछाई के बाति के बतंगड़ – 8) – Anjoria\nबबुआ जी वोटवा मांगेले खटिया बिछाई के बाति के बतंगड़ – 8)\nनवम्बर 19, 2016 बाति के बतंगड़\nराजनीति में खटिया के महत्व हमेशा से रहल बा बाकिर अबकी यूपी का चुनाव में ई शान से सामने आइल बा. अपना विरोधी के खटिया खड़ा करे का फेर में बबुआ जी जगहे-जगह खटिया बिछवले जात बाड़न आ लोग जे बा कि ना से खटिया पर बइठ के उनुकर भाषण सुनत बा. देवरिया में भाषण सुनला का बाद लोग खटियो उठा ले भागल. पता ना नुकसान केकर भइल आ कि इहो जीरो लॉस वाला मामिला हो के रहि गइल. बाकिर बाद का मीटिंगन में आयोजक चालाक निकललें आ खटिया के बान्ह के राख दिहलन.\nपीके के खाट पर चिन्तन वाला प्रोग्राम चाय पर चर्चा जइसन अनूठा बा, एकरा के केहु नकार ना सके. अब मजाक करे वाला भलही कहत रहि जाव कि बहस विचार करे वाला संसद में सूतल मिले वाला नेता खटिया पर बइठ के बतकही कइल चाहत बा, बाकिर जेकरा खटिया भेंटा गइल से त मगन बा कि अरबो-खरबों तूट लेबे वाला गोल से कम से कम एगो खटिया त भेटा गइल. एह जाड़ा में उहो अब गा सकेला कि सरकाई लेव खटिया जाड़ा लगे हए.\nअब सोचल जाव कि पीके बाबू के एकर आइडिया कइसे मिलल कि ओह आदमी के खटिया पर ले अइलें जेकरा पता ना मालूम बा कि ना कि खटिया ना बोले, ओरचनवा काहे बोलेला. हालांकि एह गीत के अगिला लाइन में एकर जवाबो मिल जाला कि कवना कारण से ओरचनवा बोले लागेला. जाने के त हम इहो जानत बानी कि कुछ लोग अब ओरचनवे लेखा बोले लागी. बाति के बतंगड़ बनि जाई. एह से हमार काम त आसान हो जाई मगर हम इचिको ना चाहब कि बतंगड़ करे के मौका केहू दोसरा के मिल जाव.\nसाठा तब पाठा वाला कहावत के साँच करत पचासा छूवत उमिर में नवही नेता कहाए वाला एह बबुआजी के पता ना खटिया का बारे में जानकारी कतना बा. हो सकेला कि खाट आ खटिया के फरक मालूम होखे बाकिर खचिया आ मचिया के फरक ना बता पइहें. पीके बाबू बिहार में लागू भइल नशाबन्दी के पहिलहीं से बाहर बाड़न आ बिहार सरकार के करोड़ो रुपिया गटक गइला का बादो बिहार के कतना भा का दिहलन से शायदे केहु बता पाई. अब एह बाति से हमरा कवनो लेना देना नइखे. हम त आजु खटिये का बहाने राजनीति के कुछ नीति पर चरचा कइल चाहत बानी.\nखटिया खाट होखो भा बँसखट बाकिर ओकर पाटी मजबूत होखल जरुरी होला. राजनीति के एह खटिया के पाटी ओकर विचार धारा होले. ओही विचारधारा के फ्रेम वर्क पर खटिया बीनल जाले. पहिले के खटिया त मूंज के सुतरी से बीनात रहुवे बाकिर नरियर भा प्लास्टिको के रसरी से बुनाइल खटिया मिलल करेले. पइसा वाला लोग नेवार के खटिया बनवा लेला. हालांकि नेवार के खटिया ऊ आनन्द ना देव जवन सूतरी से बीनल खटिया दे देले. एगो बड़का कारण होला कि नेवार वाला खटिया में ओरचन ना होखे आ बिना ओरचन वाली खटिया पर त कवनो सुकन्यो के मौजूदगी बेरस हो जाई. सुकन्या त वइसहीं एगो नाम बना लीहल गइल काहे कि ओह बेचारी लड़की के नाम लीहल बतावल गैर कानूनी काम हो जाई. हालांकि मीडिया के कुछ महारथनियन के नाम एही चलते अधिका भइल कि ऊ आतंकी हमलन का दौरान अपना चैनल से सजीव प्रसारण क के आतंकियन ले सूचना चहुँपावत रहली.\nओरचन ढील भइला का चलते बात तनिका बहक गइल. हम बतावत रहीं की विचारधारा के पाटी पर कई गो सूतरियन के गूंथ के खटिया बीनाला. सोशल इंजिनियरिंग के परिकल्पना त बहुते बाद में आइल. खटिया में ई पहिले से मौजूद बा. सूतरियन के बीनावट अइसन होखेला कि समतल रहो. उबड़ खाबड़ रही त ओहपर नींद आवे में दिक्कत होखी. अलग बाति बा कि टूटटाट घर टपकत खटियो टूट, पीय के बाँह उसीसवाँ सूख के लूट. खटिया बिना ओरचन के हा होले आ बाति जे बा कि अतना लमर गइल कि अब तय फ्रेम से बाहर हो गइल. से ओरचन के चरचा अगिला हफ्ता. तबले ओरचन का कमी से बनल अरुणांचल के देखीं सुनी सभे.\nसबले नीमन ठठपाल (बाति के बतंगड़-7)


सामाजिक भूगोल - विकिपीडिया\nसामाजिक भूगोल (अंगरेजी: Social geography) मानव भूगोल के एगो शाखा हउवे। ई शाखा सामाजिक सिद्धांत आ समाजशास्त्रीय संकल्पना (कांसेप्ट) सभ से संबंधित बा आ समाज के बिबिध तत्व आ प्रक्रिया सभ के स्थानिक (स्पेशियल) अध्ययन करे ला। हालाँकि, भूगोल में समाज के अध्ययन काफी सुरुआते से भ रहल बा, सामाजिक भूगोल के अध्ययन अलगा से एगो शाखा के रूप में भी ढेर दिना से हो रहल बा, एकरे बिसयबस्तु मने कि स्कोप के बारे में बिद्वान लोग अभिन ले एकमत नइखे। बिसयबस्तु के मामिला में सामाजिक भूगोल आ भूगोल के अउरी कई गो शाखा में आपस में ओभरलैप देखे के मिले ला आ साथे-साथ सामाजिक भूगोल आ समाजशास्त्र आ समाज कार्य (सोशल वर्क) नियर बिसय सभ से भी ओभरलैप देखे में आवे ला।\nब्रिटैनिका एन्साइक्लोपीडिया के अनुसार, "सामाजिक भूगोल आपन धियान समाज में मौजूद बिभाजन सभ, सुरुआती तौर प बर्ग-बिभाजन, नृजातीयता (एथनिसिटी) आ कुछ हद तक धर्म (आधारित बिभाजन) पर केंद्रित करे ला; हालाँकि, हाल में एह में अउरी कई चीज जुड़ल बा, जइसे कि लिंग (जेंडर) आ कामुक झुकाव, उमिर इत्यादि।"\n↑ "Human geography" [मानव भूगोल]. britannica.com (English में). ब्रिटैनिका एन्साइक्लोपीडिया. पहुँचतिथी 14 अप्रैल 2018. Social geography concentrates on divisions within society, initially class, ethnicity, and, toalesser extent, religion; however, more recently others have been added, such as gender, sexual orientation, and age.\n"https://bh.wikipedia.org/w/index.php?title=सामाजिक_भूगोल&oldid=681187" से लिहल गइल\nएह पन्ना पर आखिरी बेर संपादन 1 नवंबर 2020 के 05:05 बजे भइल रहल।


चंपारण – Page3– टटका खबर\nपछिमी चंपारण के गौनहा प्रखंड में जाँच का बाद पता लागल बा कि दू सौ दस जने इंदिरा आवास के पइसा ले लिहला का बादो आपन आवास नइखन बनवले. अब प्रशासन एह लोग पर मुकदमा दर्ज करी\nविद्यालय भवन बनावल रोक दिहलसि जनता\nपश्चिम चंपारण के बैशखवा गाँव में आदर्श उत्क्रमित उच्च विद्यालय के बनत भवन के निर्माण ओहिजा के जनता आ विद्यालय के विद्यार्थी रोक दिहलें. लोग के आरोप बा कि बनवाई में गड़बड़ी कइल जात बा.


दुसाधीचक गाँव, कहलगाँव, भागलपुर\nदुसाधीचक गाँव, कहलगाँव (भागलपुर)\nⓘ दुसाधीचक गाँव, कहलगाँव, भागलपुर ..\nⓘ दुसाधीचक गाँव, कहलगाँव (भागलपुर)\nस भन थप र कहलग व भ गलप र ब ह र स थ त एक ग व ह\nWikipedia: दुसाधीचक गाँव, कहलगाँव (भागलपुर)\nकहलगव, भगलपर, दसधचक, दसधचकगकहलगवभगलपर, दुसाधीचक गाँव, कहलगाँव (भागलपुर), भागलपुर जिला के गाँव. दुसाधीचक गाँव, कहलगाँव (भागलपुर),\nभागलपुर जिला के गाँव. दुसाधीचक गाँव, कहलगाँव (भागलपुर) दसधचकगकहलगवभगलपर दसधचक कहलगव दुसाधीचक गाँव, कहलगाँव (भागलपुर) भगलपर\nसाधोपुर गाँव, कहलगाँव भागलपुर Owl.\nसाधोपुर कहलगाँव, भागलपुर, बिहार स्थित एक गाँव है।. दुसाधीचक गाँव, कहलगाँव, भागलपुर. भागलपुर जिला. भागलपुर जिला के गाँव दुसाधीचक गाँव, कहलगाँव भागलपुर. भागलपुर जिला के गाँव करैला गाँव, नाथनगर, भागलपुर. देबीपुर गाँव, कहलगाँव, भागलपुर, कालगीगंज गाँव, सिरमतपुर गाँव, सनहौला, भौनाथपुर दुसाधीचक गाँव, कहलगाँव भागलपुर. Возможно, вы имели в виду:.


सितम्बर 2, 2011 गजल, भोजपुरी, रामरक्षा मिश्र विमल\nशहर में घीव के दीया जराता रोज कुछ दिन से\nसपन के धान आ गेहूँ बोआता जोग कुछ दिन से\nजहाँ सूई ढुकल ना खूब हुमचल लोग बरिसन ले\nढुकावल जात बाटे फार ओहिजा रोज कुछ दिन से\nछिहत्तर बेर जुठियवलसि बकरिया पोखरा के जल\nगते से निकलि जाला बाघ हँसिके रोज कुछ दिन से\nबिरह में रोज तिल-तिल के मरेली जानकी लंका\nसुपनखा के भइल चानी हरियरी रोज कुछ दिन से\nकइल बदले के जे गलती हवा के रुख बगइचा में\nठेठावल जात बा जाङर उठवना रोज कुछ दिन से\nमहीनन से भइल ना भोर इहँवा, हाय रे मौसम !\nविमल का इंतजारे जी रहल बा लोग कुछ दिन से\nबढ़नी से अलगावल गइलीं भरल जवानी बबुआ जी\nकुक्कुर अस पुचकारल गइलीं इहे कहानी बबुआ जी\nरतजग्गा होखे रउरा से करत निहोरा खाए के\nअजुओ अंतर आइल ना ओसहीं मनमानी बबुआ जी\nमजबूती आ बरोबरी के जतना केहू बात करे\nअजुओ मेहरारू का नाँवे लिखल चुहानी बबुआ जी\nममता के धागा से हरदम जोरल आपन आदत बा\nटूटेला परिवार त कारन हमही बानी बबुआ जी\nहमरो मन होला पढ़ितीं लिखितीं जनितीं दुनिया का हऽ\nबाकिर आँतर खोजल जाला सोना चानी बबुआ जी\nछोटन खातिर प्यार अउर सम्मान बड़न के ओठन पर\nनख शिख दरशन कइके लोग अघाले, मानीं बबुआ जी\nबतकुच्चन – २६\n12 thoughts on “दू गो गजल”\nganesh_jee कहते हैं:\nअक्टूबर 4, 2011 को 7:48 अपराह्न पर\nआदरणीय रामरक्षा मिश्र जी के दुनो रचना कथ्य के हिसाब से बेजोड़ बा, भोजपुरी शब्दन के प्रयोग निकहा सुघर भइल बा, बाकिर पहिलका रचना के ग़ज़ल के नाम दिहल ग़ज़ल के साथ मज़ाक होई, ग़ज़ल के मुख्य चीज काफिया, रदीफ़, बहर आदि होला, दुसरका ग़ज़ल काफिया, रदीफ़ के अस्तर पर नीमन बा, बाकी पहिलका के ग़ज़ल कहल मजाक के अलावा कुछु नईखे, काफिया त पूरा रचना में केनियों नईखे लौकत हां रदीफ़ सुरु के ५ गो शेर में ठीक लौकत बा बाकिर अंतिम शेर में आवत आवत उहो हेरा गइल बा,\nआखिर कबले लोग संकोचे ना बोली, एही तरे रही त लोग पढ़त पढ़त एही के ग़ज़ल बुझे लागी, पर तकनिकी रूप से इ ग़ज़ल नईखे, हम बेसिके चीजहन के ना देखनी एह से बहर पर माथा भी ना खपवनी ह |\nतनी तित बा, बाकिर भोजपुरी साहित्य के रक्षा करे खातिर इ जरुरी बा कि भोजपुरिया पाठक जागरूक होखस, आखिर कबले चना के नाम पर लेतरी के सतुआ खात रही ?\nकहन और भाव खातिर हम रचनाकार के बधाई देवल चाहब |


टटका खबर, शनिचर, ३ जुलाई – Anjoria\nजुलाई 3, 2010 news in bhojpuri, टटका खबर, भोजपुरी समाचार\nदिल्ली एयरपोर्ट के तीसरका टर्मिनल के उद्घाटन भइल\nप्रधानमंत्री आ सोनिया गाँधी मिल के आजु दिल्ली के इन्दिरा गाँधी अन्तर्राष्ट्रीय हवाई अड्डा के तीसरका टर्मिनलन के उद्घाटन कइल लोग. एह टर्मिनल के बन गइला का बाद ई हवाई अड्डा दुनिया के पाँचवा सबले बड़ हवाई अड्डा बन गइल. एहिजा से साल में साढ़े तीन करोड़ लोग के सेवा दिहल जा सकेला. ९५ गो इमिग्रेशन काउन्टर बा.\nसेना के मिली नेत्र\nरक्षा अनुसंधान संगठन डीआरडीओ एगो अइसन मानव रहित विमान विकसित कइले बा जवना से आतंकवादियन आ देश का भीतर के उत्पातियन से निबटल जा सकेला. ई टोही विमान होखी जवना के नाम नेत्र दिहल गइल बा आ ई अंतरा कोना में लुकाइल उत्पातियन के खबर दे सकेला. बतावल जा ता कि एकरा के जल्दिये सेना में शामिल कर लिहल जाई.\nकोचिंग के धंधेबाजन के धंधा खराब कइल जाई\nकेन्द्रीय मानव संसाधन विभाग इंजीनियरिंग के एडमिशन में बारहवीं के अंक के ७० फीसदी वजन दे के बाकी ३० फिसदी खातिर एप्टीच्यूड टेस्ट लिहल जाई. हर प्रतिभागी तीन बेर ई टेस्ट दे सकी आ सबसे बेसी मिलल अंक जोड़ल जाई. कहल जात बा कि एह उपाय का बाद कोचिंग के धंधेबाजन पर रोक लाग सकी. एह से पूरा देश के विद्यार्थियन के फायदा चहुँपी खास कर तब जब पूरा देश में विज्ञान आ गणित के पाठ्यक्रम एक हो जाई. अगिला सत्र से सब जगहा एके पाठ्यक्रम पढ़ावल जाई.\nनिजी स्कूलन के फेर से आपन निबंधन करावे पड़ी\nयूपी सरकार राज्य के निजी स्कूलन के मनमानी पर रोक लगावे के तइयारी में बिया. अब कवनो स्कूल बचवन के बा ओकनी के अभिभावकन के प्रवेश परीक्षा भा इन्टरव्यू ना ले पाई. प्रवेश का नाम पर भारी भरकम डोनेशन लिहला पर रोक लगा दिहल गइल बा. तीन साल के भीतर सगरी स्कूलन के मानक का अनुसार जमीन, भवन, छात्र शिक्षक अणुपात, लाइब्रेरी, खेल के मैदान, चहारदीवारी वगैरह पूरा कर लेबे के पड़ी. बिना मान्यता मिलले स्कूल चलावे वालन के एक लाख रुपिया जुर्मान देबे के पड़ी.\nमाई के आँख निकाल ले गइले सँ चोर\nदेश के ५१ सिद्ध पीठन में से एगो रजरप्पा के माँ छिन्नमस्तिका मेंदिर में बियफे के रात में चोर घुस के माई के मूर्ति तूड़ के उनकर ६५ किलो के चाँदी के कवच आ सोना से बनल आँख निकाल ले गइले सँ. सबेरे जब पता लागल त पूरा इलाका के घेराबंदी कर लिहल गइल बा आ संदेह का आधार पर दू गो आदमी के गिरफ्तार कर लिहल गइल बा. बाकिर ओकनी से कवनो सुराग नइखे मिलल. कहल जाला कि ई मन्दिर छह हजार साल पहिले बनल रहे. कुछ लोग कहेले कि विश्वकर्मा खुद एकरा के बनवले रहले.\nभाजपा जदयू के रिगवलसि\nभाजपा के बिहार प्रभारी अनंत कुमार काल्हु अहमदाबाद में गुजरात कार्यकारिणी का बईठक में शामिल भइले आ ओहिजा नरेन्द्र मोदी के नेवता दिहले कि रउरा बिहार में भाजपा के चुनाव प्रचार करे जरुर आईं. राउर जरुरत बा ओहिजा. मंच पर जब अनंत कुमार ई बात कहलन त अरुण जेटली समेत भाजपा के कई गो नेता मौजूद रहले. एह खबर पर कड़ा आपत्ति दर्ज करावत जदयू के शिवानन्द तिवारी कहले कि पता ना काहे भाजपा अइसन हरकत करत बिया. ओकरा अगर दिल्ली में शासन करे के बा त अपना गठबन्हन के साथियन के भरोसा में ले के चले के पड़ी. अकेले त ऊ सत्ता पावे से रहल.\nनेता तीन तरह के होले\nएगो का पाछा भीड़ चलेले, दोसरका भीड़ देख के आगे आगे चले लागेला, आ तीसरका का बारे में पता ना चले कि भीड़ ओकरा पाछा चलत बिया कि ओकर पीछा करत बिया. अइसनके कुछ भाजपो कर रहल बिया. पाँच तारीख के होखेवाला भारत बन्द के आह्वान वामपंथी आ गैर भाजपा दल कइले बाड़े. अब भाजपा ओह बंद के नेता बनल चाहत बिया आ ओकर अध्यक्ष नितिन गडकरी सामने से मोर्चा सम्हाले के बात कहले बाड़े. पहिले भाजपा अंतर्द्वन्द्व से गुजरत रहे बाकिर संघ के निर्देश का बाद मैदान में कूद पड़ल बिया.\nकाश्मीर में कर्फ्यू लागले बा\nअलगाववादियन का उकसवला पर काश्मीर के कई जगहन पर सुरक्षा बल आ प्रदर्शनकारियन का बीच झड़प चल रहल बा. काल्हु का झड़प में तीन गो पुलिस कर्मी समेत एक दर्जन लोग घवाहिल हो गइल बा. केन्द्र राज्य सरकार से कहले बा कि पथराव करेवालन से सख्ती से निबटल जाव. दोसरा तरफ सुरक्षा बलो से कहले बिया कि संयम राख के काम करे लोग. एह सगरी उत्पात का बीच अमरनाथ यात्रा जारी बा आ अबले करीब १८ हजार यात्री बाबा हिमानी के दर्शन कर के लवटि चुकल बाड़े.\nरिजर्व बैंक आपन रेपो आ रिवर्स रेपो दर में चौथाई फीसदी के बढ़ोतरी कइलसि\nरिजर्व बैंक आपन ब्याज दर बढ़ा दिहलसि जवना पर ऊ दोसरा बैंकन के कर्ज देला भा ओकनी से अतिरिक्त धन लेला. एह बढ़ोतरी से देश में मुद्रा प्रसार के संकुचित कइल जा सकी आ महँगाई पर काबू पावे में सहायता मिली. ई घोषणा काल्हु शेयर बाजार बन्द भइला का थोड़ देर बाद कइल गइल. तबो काल्हु बाजार के ई अनेसा रहे जवना से बैंकिंग सेक्टर में बिकवाली देखे के मिलल.\nकाल्हु का फीफा वर्ल्ड कप में उरुग्वे घाना के पेनाल्टी शूट आउट में चार दू से हरा के सेमीफाइनल में चहुँप गइल. पांच बेर चैम्पियन रहल ब्राजील काल्हु नीदरलैण्ड्स से दू एक से हार गइल. आजु का क्वार्टर फाइनल मैचन में अर्जेण्टिना जर्मनी से आ पेराग्वे स्पेन से खेले वाला बा. विम्बलडन टेनिस में भारत के लिएन्डर पेस आ जिम्बाब्वे के कारा ब्लैक के जोड़ी मिश्रित युगल का फाइनल में चहुँप गइल बा.


शुरू भइल "राजा जी आई लव यू" – Anjoria\n“दिलदार सांवरिया” फिलिम बना के चरचा आइल कंपनी तन्वी मल्टीमिडिया अब अपना दुसरकी\nफिलिम “राजा जी आई लव यू” बनावल शुरू कर दिहले बिया. शुरूआत एकर निर्माता दीपक शाह आ निर्देशक बिनय बिहारी मुंबई में विधिवत पूजा करा के कइलन. निर्देशक बिनय बिहारी भोजपुरी के नामी गीतकार आ संगीतकार हउवें. मुहूर्त पर उनके लिखल आ संगीतबद्ध कइल गीत के कल्पना के आवाज में रिकार्ड कइल गइल.\nतन्वी मल्टीमिडिया के पहिलका फिलिम “दिलदार सांवरिया” के चर्चित जोड़ी यश कुमार मिश्रा आ अंजना सिंह एहू फिलिम में नजर अइहें. निर्देशक दीपक शाह के कहना बा कि पहिलको फिलिम में ई लोग बहुते बढ़िया काम कइले रहुवे एहसे उनका लगे यश आ अंजना के जोड़ी ना दोहरावे के कवनो कारण ना रहुवे.\nएह फिलिम के की कथा-पटकथा आ संवाद लेखक एस. के. चौहान आ कैमरा मैन प्रमोद पाण्डेय हउवें. मुहूर्त क मौका पर अभिनेता कुणाल सिंह, पवन सिंह, बृजेश त्रिपाठी, मनमोहन तिवारी, हैदर काज़मी, संजय पाण्डेय, अविनाश शाही, निर्देशक जगदीश शर्मा, फरोग अहमद सिद्दीकी, देव पाण्डेय, नृत्य निर्देशक पप्पू खन्ना, रिक्की गुप्ता समेत फिलिम जगत के अनेके खासमखास लोग मौजूद रहल.\nएकर शूटिंग मई में शुरू होखी.\nOne thought on “शुरू भइल "राजा जी आई लव यू"”\nvinay bhaiya hamuo ke aawek baa bhojpuri film me akere liye ka kare ke padi rauwa zara batai hamuo ke hamar mail id aloktiwari1710@gmail.com aurrr mobile no.-09647823120081,0918141819364


भोजपुरी लघुकथा गरीब के माई | जोगीरा\nHome भोजपुरी साहित्य भोजपुरी लघुकथा भोजपुरी लघुकथा गरीब के माई\nभोजपुरी लघुकथा गरीब के माई\nपरनाम ! स्वागत बा राउर जोगीरा डॉट कॉम प , रउवा सब के सोझा बा भोजपुरी लघुकथा गरीब के माई, जवन की भोजपुरी लघुकथा संग्रह एकमुश्त समाधान से लिहल गइल बा।\nभइल उहे जवना के ओकरा उमेद रहे। घर के डेवढ़ी पर गोड़ रखते बेमार माई के खनखनात सवाल उल्का-पिंड अइसन ओकरा कान से टकराइल-“मार दवाई ले अइलऽ बेटा ?”\nऊ माई का चेहरा के झुर्रिअन में उभर आइल छनिक उमेद के झलक देखलस आ फेर ओके अचके खांसी में बदलतो देखलस। माई के चेहरा करिआ पड़े लागल। लागल, जइसे ओकर सांस निकलल, अब निकलल।\nमाई के हालत देखके ऊ घबड़ा गइल। माई दमा के मरीज हई। रोज दवा ले आवे के कहेली। ऊ रोजे कवनो-ना-कवनो बहाना बना के दवाई ना ले आवे के बात कह देत रहे। बाकिर आज माई के हालत देख के ओकरा झूठ बोले के पड़ल-“हं, ले आइल बानी माई ! अभी ले अइलीं।”\nघर का भीतर घुसते ओकरा अपना फैक्टंी का मालिक पर बड़ा गुस्सा आइल। ऊ कतना गिड़गिड़इलस बीस रुपया ‘एडवान्स’ लेबे खातिर, बाकिर ऊ ना दिहलस। माई के बेमारी बतवलो पर ओह बेदर्दी के दिल ना पसीजल।\nएगो ताखा में रखल कुछ पुरान शीशिअन के खोजलस। हिला के देखला पर पता चलल कि एगो शीशी में कुछ दवा बा। ऊ बिना सोचले-समझले, ऊ दवा माई का गला के नीचे उतार दिहलस।\nदवा के भीतर जाते माई के खोखला देह झनझना उठल। जोर से खांसी का साथे उनका कै आ दस्त आवे लागल। हिचकी बन्द हो गइल आ आंख बाहर निकल आइल। थोड़े देर में माई के चेहरा पीयर पड़ गइल।\n“आरे, ई कइसन दवाई ले अइले हरिआ ?”\n“हम ओह डाकदर के खून पी जाएब माई ! ऊ कमीना गलत दवाई दे देले बा। जइसे गरीब के मतारी मतारी ना होले।” फेर झूठ बोल के, अपराध-बोध से मुक्ति पावे के प्रयास करत, ऊ कहत बा।\nभोजपुरी किताब पढ़ें भा डाउनलोड खातिर क्लिक करि\nगरीब के माई\nपिछला लेखसिरिजन तिमाही भोजपुरी ई-पत्रिका के पहिलका अंक रउआ सोझा बा\nअगिला लेखभोजपुरी लघुकथा जड़ कटल गाछ\nभोजपुरी लघुकथा किरिया | दिलीप पैनाली\nभोजपुरी लघुकथा बथुआ के साग | अब्दुल ग़फ़्फ़ार\nभोजपुरी लघुकथा | अगुअई | दिलीप पैनाली\nभोजपुरी लघुकथा बटवारा : संगीत सुभाष\nभोजपुरी लघुकथा बहाना : संगीत सुभाष\nरवि किशन और खेसारी लाल पहुचे रानी चटर्जी के भाई के...\nअमरीश सिंह कर रहे हैं “भोजपुरी फिल्म सर्वशक्तिशाली महादेव” की शूटिंग\nखेसारीलाल यादव की भोजपुरी फिल्म मुक्कदर का फर्स्ट लुक आउट


अगिला पाँच साल में बिहार में पन्द्रह हजार नया उच्च विद्यालय स्थापित होई – टटका खबर\nपटना में पटना सिटी कन्या उच्च माध्यमिक विद्यालय के स्वर्ण जयन्ती समारोह के संबोधित करत बिहार के मानव संसाधन मंत्री प्रशान्त कुमार शाही बतवले कि अगिला पाँच साल में राज्य में पन्द्रह हजार उच्च विद्यालय खोलल जाई. अबहीं राज्य में तीन हजार उच्च विद्यालय बा. एह साल एक हजार नया स्कूल खूल जाई. राज्य में प्रशिक्षित अध्यापकन के कमी दूर करे खातिर मंत्री कहले कि बरीसन से बंद पड़ल सगरी शिक्षण प्रशिक्षण महाविद्यालयन में पढ़ाई शुरु कर दिहल जाई.


पूर्बोत्तर भारत के एगो राज्य, भारत के सभसे पूरबी राज्य\nअरुणाचल प्रदेश भारत की पूर्वोत्तर इलाका में एगो राज्य ह। ए कर राजधानी ईटानगर में स्थित बा। पूर्वोत्तर के सबसे उत्तरी हिस्सा में स्थित ए राज्य में हिमालय पर्वत आ ए पर पैदा जंगल ए राज्य के बहुत सुन्दर बनावेलें। ए प्रान्त क कुल क्षेत्रफल 83,743 किमी² बा।\nनुरनाग झरना, जेकरा के बोंग बोंग झरना भा जांग झरना भी खल जाला\nभारत में अरुणाचल प्रदेश के लोकेशन\nअरुणाचल प्रदेश के नक्शा\nसभसे बड़ा शहर\nब्रिगे. बी. डी. मिश्र (रिटा.)\nएकसदनी (60 सीट)\nराज्य सभा 1\nगुवाहाटी हाइकोर्ट – ईटानगर पीठ\n83,743 किमी2 (32,333 बर्गमील)\nभारत क सबसे पूरबी बिंदु एही राज्य में स्थित बा आ भारत देस में सबसे पहिले सुरुज भगवान एहिजा उगे लें एहीसे एकर नाँव अरुणाचल धराइल बा।\nअरुणाचल प्रदेश में विविध प्रकार क आदिवासी लोग बसल बा आ इहाँ जनसंख्या बाकी जगह की तुलना में कम बा। अरुणाचल प्रदेश क जनसंख्या 2011 की जनगणना की मोताबिक 13,82,611 बा आ जनघनत्व 17 व्यक्ति प्रति किमी² बाटे। एही से इहवाँ प्राकृतिक पर्यावरण क सुरक्षा अभिन ले भइल बा।\n3 देखे लायक जगह\n4 जिला कुल\nभूगोलीय दृष्टि से ई पुरबी हिमालय क हिस्सा हवे।\nइहँवा बहुत प्रकार क आदिवासी लोग रहेला। बौद्ध धर्म क बिस्तार भी मिलेला। तवांग क बौद्ध मठ प्रसिद्ध बाटे।\nदेखे लायक जगहसंपादन\nनामदाफा (बायोस्फियर रिजर्व)\nअरुणाचल प्रदेश में 16 ठे जिला बाटे -\nनिचली सुबनसिरी जिला\nउपरी दिबांग घाटी जिला\nउपरी सुबनसिरी जिला\nउपरी सियांग जिला\n↑ "Report of the Commissioner for linguistic minorities: 47th report (July 2008 to जून 2010)" (PDF). Commissioner for Linguistic Minorities, Ministry of Minority Affairs, Government of India. पप. 122–126. पहुँचतिथी 16 मई 2016.\nअरुणाचल सरकार (अंगरेजी में)\n"https://bh.wikipedia.org/w/index.php?title=अरुणाचल_प्रदेश&oldid=682334" से लिहल गइल\nLast edited on 12 जनवरी 2021, at 09:49\nएह पन्ना पर आखिरी बेर संपादन 12 जनवरी 2021 के 09:49 बजे भइल रहल।


स्वतंत्र भारत के झांकी : भाग – 32 (आर्थिक क्रांति के दौर – ‘ब’)\nFebruary 3, 2021 February 4, 2018 by Gaurav Singh\nअध्याय –4“लोकतांत्रिक क्रांति अउरी राजनितिक उथल-पुथल – 8”\nआर्थिक क्रांति के दौर – ‘ब’\nअभी तक हमनी के पहिला अध्याय ‘राष्ट्र एकीकरण के चुनौती’ के बारे में देखनी जा| एह अध्याय में हमनी के एह बात से अवगत भईनी जा कि कईसे लार्ड माउंटबेटेंन, सरदार पटेल, जवाहर लाल नेहरु अउरी वी.पी. मेनन के टीम पाहिले त्रावनकोर ओकरा बाद जोधपुर, जैसलमेर, जूनागढ़, हैदराबाद अउरी कश्मीर के एकीकरण करे में सफल भईले जा| दूसरा अध्याय ‘देश के भीतर मूलभूत एकीकरण’ में हमनी के देखनीजा कि कईसे सबसे पहले प्रशासनिक एकीकरण भईल, ओकरा बाद आर्थिक एकीकरण, सामाजिक एकीकरण भईल| एकरा अलावां राज्यन के भाषाई एकीकरण अउरी क्षेत्रीयता के खिलाफ एकीकरण प भी चर्चा कईनी जा| ओकरा बाद तीसरा अध्याय ‘भारत के पडोसी देशन से युद्ध’ शुरू भईल जवन भारत के पडोसी देशन के साथे भईल सारा युद्ध भईल, ओकरा बारें में विस्तार से चर्चा भईल| पहिले भारत-पाकिस्तान 1947 के बात भईल ओकरा बाद 1962 के भारत-चीन युद्ध, फिर पाकिस्तान के साथे भईल 1965, 1971 अउरी 1999 के कारगिल युद्ध के बात भईल|\nचउथा अध्याय ‘लोकतांत्रिक क्रांति अउरी राजनितिक उथल-पुथल” शुरू हो चुकल बा| एह अध्याय के पहिला अंक में आपातकाल के शुरुआत के बारे में चर्चा भईल| ओकरा बाद दूसरा अंक में जयप्रकाश नारायण आन्दोलन के बारे में बृहत रूप से चर्चा भईल| ओकर अगिला तीसरा अंक में जनता पार्टी के उदय के बारें में चर्चा भईल रहे| एकर चउथा अंक में जनता पार्टी के विघटन अउरी कांग्रेस के वापसी के बारे में चर्चा हो चुकल बा| एह अध्याय के पांचवां अंक में लिट्टे के उदय अउरी राजीव गाँधी के कईसे हत्या भईल एकरा बारे में भईल रहे| पिछला अंक में आर्थिक क्रांति के दौर के बारें में कुछ चर्चा भईल रहे बाक़ी के एह अंक में पूरा हो जाई|\nपिछला अंक में हमनी के देखनी जा कि कईसे भारत के आर्थिक स्तिथि अंग्रेजन के जमाना से पहिले से लेके औपनिवेशिक काल होते आजाद भारत में बदलल| 1951 से 1980 तक कईसे भारतीय अर्थव्यवस्था गिरल| ओकरा पीछे का कारण रहे हमनी के जाने के कोशिश कईनी जा| एकरा अलावां भारत के आर्थिक संकट के बीज 1985 में ही बोआ गईल रहे| 1991 में कईसे बैलेंस ऑफ़ पेमेंट संकट आइल हमनी के देखनी जा| एकरा अलावां ज़ूम करके इहों देखनी जा कि एकरा पीछे का कारण रहे? एह अंक में बात होई कि ओह आर्थिक संकट से भारत कईसे निकलल| आईएमऍफ़ (इंटरनेशनल मोनेटरी फण्ड) से सहायता के गुहार लगावल गईल| एह संस्था के भूमिका भी इहे ह कि जब भी कवनो देश आर्थिक संकट से जुझत बा त ओकरा के सस्ता दर प लोन देवो आ आर्थिक निति में सुझाव देव| हालाँकि भारत के सख्त नियमन के लेके इ संस्था राजीव गाँधी के सुझाव दे चुकल रहे लेकिन राजीव सरकार नजरंदाज कर देले रहे| परिणाम जवन भईल उ हम सब के सामने बा|\nआईएमऍफ़ सहायता करे से पाहिले एगो शर्त रखलस| ओह घरी इराक अउरी कुवैत के लड़ाई चलत रहे| इराक आ कुवैत दुनो तेल के बड़ निर्यातक देश रहे| तेल के दाम बढ़त चलल चल जात रहे| एह से पूरा अमेरिका के साथे-साथे विश्व के अर्थव्यवस्था प प्रभाव पड़त रहे| आईएमऍफ़ में अमेरिका के वोट प्रतिशत 80% से भी ज्यादा रहे| अमेरिका आपन हित खोजत भारत के समक्ष इ शर्त रखलस कि भारत के अमेरिकी फाइटर जेट के तेल भरे खातिर मुंबई लैंड करे के इजाजत देवो| जबकी भारत के रिश्ता अरब देशन से सदियन से बढ़िया रहे| जाने अनजाने में भारत ओह युद्ध में अमेरिका के सहयोगी बन गईल| डॉलर के लालच में अमेरिका के सहायता कईलस लेकिन जवन पईसा ओह अंतराष्ट्रीय संस्था से मिलल उ नाकाफी रहे| तब के RBI(रिज़र्व बैंक ऑफ़ इंडिया) के गवर्नर एस वेंकिटरमणन रहन| ओह घरी चंद्रशेखर के सरकार रहे| तब मनमोहन सिंह, प्रधानमंत्री चंद्रशेखर के आर्थिक सलाहकार रहन| गवर्नर साहेब मनमोहन सिंह से मुलाकात करके एगो सुझाव देले कि भारत आपन सैकड़ो टन सोना गिरवी रखके आपन तात्कालिक राहत से छुटकारा पा सकत बा| इ सुनते मनमोहन सिंह गवर्नर साहेब के प्रधानमंत्री से मुलाकात करवईले|\nप्रधानमंत्री चंद्रशेखर के सामने भी उहे प्रस्ताव रखले कि इंटरनेशनल बैंक में सोना गिरवी रखके तात्कालिक राहत पावे खातिर डॉलर मिल जाई| प्रधानमंत्री चंद्रशेखर सोना गिरवी रख के डॉलर लेवे के अनुमति दे दिहले| राजीव गाँधी से लेके तब के फाइनेंस फिनिस्टर यशवंत सिन्हा भी एह फैसला प सहमती जतावल| जब सोना गिरवी रखे के फाइल यशवंत सिन्हा के भीरी आइल तब चंद्रशेखर सरकार गीर चुकल रहे| 20000 किलोग्राम सोना स्विट्ज़रलैंड के बैंक में रखाइल रहे| एकरा बदला में मिलल डॉलर नाकाफी रहे| मूलतः इ उहे सोना रहे जवना के कस्टम विभाग स्मगलिंग के दौरान जब्त कईले रहे आ SBI(स्टेट बैंक ऑफ़ इंडिया) में रखाइल रहे| एकरा बाद फिर 47000 किलोग्राम सोना बैंक ऑफ़ जापान अउरी बैंक ऑफ़ इंग्लैंड में गिरवी रखे के फैलसा कईल गईल| एकरा से लगभग 1100 करोड़ रूपए भारत को मिले| दुसरका बार वाला गिरवी चुपा-चुपी रखाइल रहे अउरी इ वाला RBI के खाजाना से रखल गईल रहे| लेकिन ढेर दिन तक सीक्रेट ना रह पाइल|\nलेकिन तब तक प्रधानमंत्री चंद्रशेखर से नर्शिम्भा राव के सरकार बनल तय हो गईल रहे| लेकिन सवाल अभी भी इ रहे कि फाइनेंस मिनिस्टर के बनी? पी.सी.एलेग्जेंडर अउरी नर्शिम्भा राव सबसे पाहिले एह काम खातिर RBI के पूर्व गवर्नर अउरी इकोनॉमिस्ट आई.जी. पटेल के लगे गईले लोग| लेकिन उहाँ के फाइनेंस मिनिस्टर बने से मना कर देनी| पी.सी.एलेग्जेंडर के सलाह प नर्शिम्भा राव मनमोहन सिंह के पास फाइनेंस मिनिस्टर बने के प्रस्ताव रखले| ओह घरी मनमोहन सिंह यूनिवर्सिटी ग्रांट कमीशन (UGC) के चेयरमैन रहन| भोरे-भोरे नर्शिम्भा राव उनका के फोन करके सीधे फाइनेंस मिनिस्टर के पास खातिर ऑफिस बोला लेले| एही से कहल जाला कि मनमोहन सिंह अचानके फाइनेंस मिनिस्टर अउरी प्रधानमंत्री बनल रहले| काहे कि उहाँ के प्रधानमंत्री बने के एक साँझ पहिले भी पता ना रहे कि उ प्रधानमंत्री बनिहे| उहाँ के फाइनेंस मिनिस्टर के रूप में पहिला बजट पेश कईनी| साथे-साथे उदारीकरण के लेके सामने फ्रंटफूट पर भी आ गईनी| बजट पेश करे तक आईएमऍफ़ के दबाव में दू बे रुपया के वैल्यू डॉलर के सामने गिरावल जा चुकल रहे| ओह घरी एक्सचेंज रेट सरकार तय करत रहे|\nएकरा पाहिले बहुत ज्यादा बाधा रहे| कवन कंपनी कतना उत्पादन करी अउरी ओह उत्पादित वस्तु के कीमत का कोई सब सरकार ही तय करत रहे| विदेशी कंपनियन प बहुत ज्यादा दबाव रहे| भारत में पईसा लगावल बेहद ही कठिन रहे| सरकार के खुद के PSUs बहुत रहे| सरकार धीरे-धीरे प्राइवेट कंपनी आदि के जोड़े लागल रहे| सरकार के वर्क लोड धीरे-धीरे कम होत चलल चल जात रहे| पार्टी के भीतरे आ बहरी खूब हंगामा होत रहे लेकिन सुरक्षाकवच लेखा नर्शिम्भा राव मनमोहन सिंह के स्वतंत्र रूप से काम करे में मदद कईले रहले| नर्शिम्भा राव खुद उद्योग मंत्रालय अपना लगे रखले रहन| धीरे-धीरे लाइसेंस राज के ख़त्म करे खातिर पूरा तईयारी शुरू भईल| भारत के आर्थिक संकट से बाहर लावे के क्रम में आपन पिछला आर्थिक नीतियन से अलग होके निजीकरण के दिशा में बढे के फैसला भईल| धीरे-धीरे नायका आर्थिक नीतियन के एक के बाद एक घोषणा शुरू हो गईल| देश के बाजार के दरवाजा दुनिया खातिर दरवाजा खोल दिआइल| आर्थिक सुधार के वजह से इन्वेस्टमेंट शुरू भईल अउरी भारत में धीरे-धीरे डॉलर के आगमन शुरू होखे लागल रहे|\nनायका आर्थिक नीतियन के मुख्य उद्देश्य इहे कि वैश्वीकरण के क्षेत्र में भारतीय अर्थव्यवस्था चमको अउरी निखरो| दूसरा मुद्रास्फीति के दर के नीचे लावल जाव अउरी भुगतान में असंतुलन के दूर कईल जाव| तीसरा इ कि नयका निति उच्च आर्थिक विकास दर दने ले जाई अउरी पर्याप्त विदेशी मुद्रा भंडारन के निर्माण करी| एह से आर्थिक स्थिरीकरण हासिल होई अउरी अनावश्यक प्रतिबंधन से मुक्ति मिली| पहिले निजी क्षेत्रन खातिर बहुत ज्यादा स्पेस ना रहत रहे| ओकरा खातिर प्रवेशद्वार खोल देवल गईल| सार्वजनिक क्षेत्रन के भूमिका पाहिले खाली चार गो गिन के उद्योग तक ही सीमित रहे लेकिन बाकी के सब उद्योगन के भी निजी क्षेत्रन खातिर खोल देवल गईल| एकरा अलावां विदेश नीतिन के भी उदारीकरण कईल गईल| विदेशी निवेशक लोगन के भारत के कंपनियन में निवेश करे के अनुमति देवल गइल| विदेशी नितिन के अलावां तकनीकी क्षेत्रन में भी उदारीकरण भईल| विदेशी कंपनियन के साथे प्रौद्योगिकी समझौतान प भी हस्ताक्षर करे खातिर भारतीय कंपनियन के अनुमति देवल गईल|\nविदेशी निवेश संवर्धन बोर्ड (एफआईपीबी) के स्थापना कईल गईल| एह बोर्ड के बढ़ावा देवे अउरी भारत में विदेशी निवेश लावे खातिर स्थापित कईल गईल रहे| लघु उद्योगन के स्थापना कईल एकरे कार्यक्षेत्र में आवत रहे| मूल रूप से नयका निति के तीन गो प्रमुख घटक रहे| पहिला उदारीकरण, दूसरा निजीकरण अउरी तीसरा वैश्वीकरण| उदारीकरण के सीधा मतलब रहे कि सरकार के दबाव कम रही| व्यवस्था उदार होई| कुछ एक के छोड़ के लाइसेंस सिस्टम से मुक्ति दिआवल जाव| व्यावसायिक विकास अउरी विस्तार में सरकार के हस्तक्षेप ना होई| सरकार अब इ तय ना करी कि कंपनी कतना सामान बनाई आ कवना दाम प बेचीं| सामान के कीमत तय करे के स्वतंत्रता कंपनी के मिले लागल| लेकिन एकरा बाद भी तीन गो क्षेत्र अईसन रहे जहाँ लाइसेंस ओकरा बाद भी जरूरी राखल गईल रहे| पहिला परिवहन अउरी रेलवे, दूसरा परमाणु खानिजन के खनन अउरी तीसरा परमाणु उर्जा| लोकहित अउरी सुरक्षा नजरिया से नायका आर्थिक निति के बाद भी इ तीन क्षेत्रन में लाइसेंस के जरूरत एक्सेप्शन में राखल गईल रहे|\nदूसरा घटक बा निजीकरण| सार्वजनिक क्षेत्र, यानी, निजी क्षेत्र खातिर सार्वजनिक क्षेत्र के कंपनीयन के विनिवेश (Disinvestment)| एगो बोर्ड के गठन भईल जवन नुकसान पीड़ित सार्वजनिक क्षेत्र के कमपनीयन में मौजूद बीमार इकाइयन के दोबारा जिन्दा करे के काम कईलस| धीरे-धीरे सरकार कंपनी के स्वामित्व निजीनिजी क्षेत्र के मालिकन के बचाए लागल| पाहिले सार्वजानिक क्षेत्र खातिर कुछ आरक्षित रहत रहे जहाँ कवनो निजी कंपनी के घुसल मनाई रहे| लेकिन निजीकरण के बाद इ प्रतिबन्ध हटल| एह निति के तहत कव गो सार्वजानिक क्षेत्रं के उपक्रमण के निजी क्षेत्रन के हाथे बेच देवल गईल रहे| मालिकाना हक़ धीरे-धीरे स्थानांतरित करे शुरू हो गईल रहे| एकर मुख्य कारण रहे कि सार्वजनिक क्षेत्र के कमपनी (PSUs) घाटा में चलत रहीसन| एह कंपनियन के प्रबंधन स्वतंत्र रूप से निर्णय ले पावे में सक्षम ना रहन| इहे कारण रहे कि उत्पादन क्षमता उम्मीद से कम होत रहे| कुलमिलाके प्रतिस्पर्धा अउरी गुणवत्ता बढ़ावे खातिर सार्वजनिक क्षेत्रन के उपक्रमण के निजीकरण कईल गईल| एकरा खैर शेयर के बिक्री, PSU में विनिवेश अउरी सार्वजानिक क्षेत्रं के न्यूनीकरण भईल|\nएकर तीसरा घटक रहे वैश्वीकरण| एकर सीधा-सीधा मतलब रहे भारत के दुनिया के तमाम देशन के साथे जोड़ल| 91 से पाहिले निर्यात अउरी आयात दुनो शुल्क लेवल जात रहे| टैरिफ संरचना भी बहुत जटिल रहे| विदेशी निवेश कईल अतना आसान ना रहे| जवना के उपरे चर्चा कईले बानी उ सब एही घटक के माध्यम से नियंत्रित भईल| निर्यात शुल्क के खात्मा कर देवल गईल| दोसरा देश में सामान बेचे जाए से पाहिले सरकार के शुल्क देवे के परत रहे| एह से होत का रहे कि अंतिम मूल्य अउरी बढ़ जात रहे| अंतराष्ट्रीय बाजार के प्रतिश्पर्धा में भारत के माल पछुआ जात रहे| एह से इ शुल्कवे हटा देल गईल| एह से भईल का कि भारत के माल के डिमांड विदेशन में बढ़ल अउरी डॉलर के आगमन शुरू हो गईल| दीर्घकालीन व्यापारिक निति बनल| एकरा खातिर विदेशी कंपनियन खातिर बहुत नियंत्रण हटा देवल गईल रहे| बाजार खोल देवल गईल रहे| मुद्रा के आंशिक परिवर्तन भईल| एकर माने इ कि भारतीय मुद्रा के बाक़ी के देश के मुद्रा में परिवर्तन करे में आसानी हो गईल| विदेशी निवेशक लोगन के भी एकर फायदा मिलल अउरी भारतीय मुद्रा चमके लागल|\nकुलमिलाके प्रतिफल इ भईल कि दुनिया एगो वैश्विक गाँव बन गईल| भारत ओह गाँव के एगो घर बनल जवन बाक़ी के समाज से भी सरोकार रखे लागल रहे| आहिस्ते-आहिस्ते भारत के अर्थव्यवस्था लाइन प आवे लागल रहे|


‘धनिया के थाना’ में रिंकू घोष का साथे अभिषेक गिरी – Anjoria\n‘धनिया के थाना’ में रिंकू घोष का साथे अभिषेक गिरी\nAugust 2, 2011 Editor मनोरंजन 0\nइलाकाई सिनेमा का विकास का साथ-साथ तमाम कलाकारन के आपन प्रतिभा देखावे के मौका मिलल बा. पहिले फिलिम में काम पावल नाके चना चबावल जइसन होत रहे, लेकिन जवत तरह सेटेलाइट चैनल का साथ-साथ भोजपुरी जइसन इलाकाई भाषा वाला फिल्मन के बढ़न्ती भइल बा ओहसे तमाम कलाकारन के संघर्ष पहिले का बनिस्बत कम हो गइल बा. अगर आपके अंदर टैलेंट बा त आपके केहू रोक ना सके. अइसने एगो युवा बाकिर प्रतिभावान अभिनेता हउवे अभिषेक गिरि जे बिहार के सिवान जिला के रहे वाला हउवे.\nअभिषेक गिरि के फिलिम में काम करे के सबले पहिला मौका निर्देशक शशि शेखर के भोजपुरी फिलिम ‘दिल के बंधन’ में मिलल. एकरा बाद एगो बड़हन मौका अभिषेक गिरि के मिलल बा ‘हमनी भोजपुरिया चैनल’ के धारावाहिक ‘धनिया के थाना’ में. एह धारावाहिक में अभिषेक गिरि भोजपुरी सिनेमा के चर्चित अभिनेत्री रिंकू घोष का साथे काम करत बाड़े.\nसिनेमा आ धारावाहिकन में मिलल शुरुआत से अभिषेक गिरि बेहद उत्साहित बाड़न, ऊ अपना के कवनो खास इमेज में बन्हले बिना हर तरह के किरदार कइल चाहत बाड़े जवना से कि एगो कलाकार का तौर पर उनुकर अभिनय प्रतिभा का अधिका विकास होखे.\nSudeep Pandey works on his own terms\nविनय आनंद के ‘कजरा मोहब्बत वाला’


सगरी रावणन के काट डालब – Anjoria\nबालीवुड फिल्म “पथ” का सात साल बाद अभिनेता हैदर काजमी आ निर्देशक शिवराम यादव के जोड़ी भोजपुरी फिल्म “रंगबाज” में जुटल बा जवना में बिहार के माफिया अपराधियन के कहानी देखावल गइल बा. हालही में गुजरात का राजपिपला में एकर चल रहल शूटिंग देखे खातिर पत्रकारन के नेवतल गइल रहे. शूटिंग देख के सभे मानल कि फिल्म शानदार तरीका से बन रहल बा आ सफल होखल गारंटीड बा. ओह दिन एगो खण्डहर में बनावल अपराधियन के ठिकाना के सीन रहे. जवना में रानी चटर्जी एगो दुल्हिन का रुप में सेट पर रहली. सीन रहे कि विलेन जबरिया उनुका से शादी करे जा रहल बा तबले नायक ओहिजा चहुँपत बा आ भीषण लड़ाई का बाद अपना नायिका के ओहिजा से सुरक्षित निकाल ले जात बा. फिल्म के एगो डायलाग जवन दर्शकन का जुबान पर चढ़ जाई ऊ रहे, “अबहिन तक त कृष्णलीला भइल ह… रामायण महाभारत त बाकिये बा. एक बार सुदर्शन चक्र घुमाइब त बिहार के जतना रावण हउवे काट के रख देब.” करीब सवा सौ कलाकारन तकनीशियन का टीम का साथ शानदार तरीका से शूटिंग करावल जा रहल बा जइसे कि हिन्दी सिनेमा में होखल करेला.